text:
हमेशा धीरज स काम लेबाक चाही, कियेकी रास्ता लम्बा जरुर होइत अछि मुदा अंतहीन नै ! कुनू कदम उठावे स पहिने भली भाति सोइच - विचैर लेबाक चाही
क्रोध क अपन वश म राखी कियेकी क्रोध मुर्खता स आरंभ आर पश्चाताप पर समाप्त होइत अछि !
सदैव याद राखी की "मधुर वचन अछि औषधि आर कटू वचन अछि तीर" इ शब्द क ध्यान म रैख क बाजी !
शेक्सपियर कह्लाखिन रहे " संक्षेप बुद्धिमत्ता के आत्मा होइत अछि ! आवश्यकता स अधिक बात किनको सुने हेतु बाध्य नै कारियोंन ! कहल गेल अछि वार्तालाप जतेक लम्बा होइत अछि ओकर प्रभाव ओतेके कम होइत अछि !
अपन प्रशंसा करे के भूल नै करी ! आई स आहा दोसर पर प्रभाव नै डेल सकब, सामना बाला क खुद पता चले दीयोंन की आहा एहेंन सीधा सरल व्यक्तित्व कतेक गुण स परी पूर्ण छी ! हुनका आहाके बरे म खुद अनुमान लगबे दीयोंन !
परनिंदा, आलोचना नै करी, दोसर के दोष निकाले के पाछा नै रही ! इ सब आदत उन्नति आर सफलता म बाधक सिद्ध होइत अछि !
इष्या आदमी कs ओही तरह खोखला बनबैत अछि जय तरह लकड़ी क दीमक ! इ भावना नै हमरा प्रसन्नता देत अछि नै दोसर कए ! हमरा सब क दोसर के सुख म सुखी, आर दोसर के दुःख मए दुखी होबक चाही !
प्रेम जीवन के सब कठिनाई आर समस्या क आत्मसार करैत अछि ! सदैव प्रेम के भावना रख्बाक चाही !
हमेशा आत्मविश्वासी रही, आत्मविश्वास जीवन के हर क्षेत्र म सफलता के ले जरुरी अछि ! जखन धन , ज्ञान , साथ नै दै छई तखन आत्मविश्वास काज आबे य !
दोसर के हित म अपन हित देखल करू , किनको दोसर के दुःख म अपन सुख के त्याग बहुत संतोष दै छई ! इ सच्ची सेवा कह्लाबे य ! दोसर के सेवा करबाक चाही किये की हर मनुष्य म इश्वर विधमान रहे छथिन ! किन्कारो आंसू पोछब मुसीवत म सहायता करब इश्वर के प्रार्थना के तुल्य होई छई !


c: text/html

text:
डीएमसीएच केँ गैर स्टोर (डायट विभागक रूम) मे राखल लाखो टाकाक कम्बल पैन मे भीज बर्बाद भ' गेल अछि। ऐही कंम्बल केर खरीददारी बरसात सँ पहिने कायल गेल छल। एहि बातक खुलासा तखन भेल जखन सर्जरी विभागक एक कर्मी केँ कम्बल देबाक लेल डॉयट विभागक ऐही कमरा केँ खोलल गेल। कमरा में चारि गोट बंडल मे 40 कम्बल, 38 गद्दा, चारि गोट बंडल मे राखल पर्दा आओर चादर, बिजलीक केबल-तार सहित आन कैको महत्वपूर्ण सामग्री राखल अछि।
प्राप्त खबैर केर मुताबिक एहि स्टोर मे बीतल बरसात मे पैन घुसल छल। मुदा डीएमसीएच प्रशासन ऐहिक सुध नहि लेलक। नतीजा ई भेल जे स्टोर मे राखल कम्बल आओर कपड़ा पैन मे भीजलाक बाद सड़बाक कगार पर पहुंच गेल अछि। एतबे नहि लाखो टाकाक आन सामग्री अस्पताल उपाधीक्षकक जर्जर भवन मे राखल अछि, ओहियो कमरा केँ एखन धरी खोलल नहि गेल अछि। एहि कमरा मे राखल सामग्री नष्ट होबाक आशंका अछि।
जानकार सभक कहब अछि कि एहि स्टोर सभक सामग्री पैन मे पूरा भिज गेल छल मुदा जलजमाव समाप्त भेलाक बादो डीएमसीएच प्रशासन एहि सामग्री सभक सुध नहि लेलक। समय रहैत यदि एहि पर ध्यान देल जेतिए तेँ ई सभ सामग्री बर्बाद नहि हेतिए। ओनाकि छानबीन वा जांच पड़ताल मे आओर बेसी सामग्रीक बर्बाद होयबाक संभावन जाताओल जे रहल अछि। एम्हर जाड़ सँ ठिठुरी रहल मरीज सभकेँ कम्बल नसीब नहि भ' रहल अछि। मरीज सभक बेड पर चादर नहि अछि। गददा बिना मरीज ठिठुरी रहल अछि आ लाखो टाकाक कम्बल, गद्दा आओर चादर आदि सड़ी गेल।

robotstxt: allowed

filter: keep


text:
कलकत्ता : मैथिल युवा सामाजिक विकास मंच द्वारा 15 फरवरीकें कार्यक्रम आयोजित भेल जाहिमे मैथिली पत्रिका कर्णामृत केर संपादक राजनन्दन लाल दास मुख्य अतिथिक रूपमे उपस्थित छलाह. एहि अवसरपर नबोनारायण मिश्र, मिथिलेश कुमार झा, जुगल किशोर झा, सुबिमल वर्मा, अशोक कुमार झा आदि उपस्थित छलाह.
संस्था केर अध्यक्ष प्रेम नारायण झा जनओलनि जे प्राथमिकसं हाइस्कूलकेर छात्र लोकनि लेल क्विज प्रतियोगिता केर आयोजन कएल गेल छल. संगहि विद्यापतिक प्रचार-प्रसार हेतु हुनक भराएल फोटो सेहो वितरित कएल गेल. मैथिली-मिथिलाक प्रचार-प्रसार लेल मंच सक्रिय रहल अछि.
ज्ञात हो जे मंच उत्तराखंड त्रासदीमे सेहो लोकक मदति लेल राशि ओ वस्त्र पठओने छल. एकर संगहि संस्था एम्बुलेंस सेवा सेहो परिचालित रखने अछि.
(रिपोर्ट : मिथिमीडिया ब्यूरो)


text:
आशा करै छी जे अहांके नीक लागत |
*** प्रेम नै जहर छै ***
एकटा गाम | मननपुर | भोरक समय | गामक बीच दुर्गा मंदिर सँ उठैत नारी स्वर , गीतक एहन प्रवाह लगे छल जे स्वयं सरस्वती कमलक आसन पर बैस अपन हाथक वीणा संग मधुर भजन गाबि रहल छथिन | यैह भजन " जय जय भैरबी .........." सँ ऐ गामक मनुष्य आ अपन अंखि खोलै छथि | आब फरिच्छ भs गेल छै | किसान अपन बरदक संग खेत दिश चललाह |बरदक घेट मे बान्हल घंटी , ओही मधु भरल स्वर संग ताल -में ताल मिलायवाक भरिसक कोशिश कs रहल छै | भोर सात बजे एहि गाम सँ ओही नारी के पहिल भेंट होई छै | किरण , जी हाँ ,किरण नाम छै ओकर | सोलह -सत्रह वर्ष के घेट लगेने , मानु कोनो आधा खिलल गुलाबक कली | यौवनक चिन्ह आब उजागर होबs लागल छै | सुन्दरताक चलैत-फिरैत दोकान । ककरो सँ कोनो उपमा नै अनुपम । एकदम मासुम मुँह ,समाजक रीति-रिवाज सँ अंजान ।गाम मे सबहक चहेती ।कोनो काज एहन नै जे ओ नै क' सकैए ।सब काज मे पारंगत ,किरण ।
" किरण ,गै किरण ,कतS चल गेलही ,स्कुलक देर भs रहल छौ ", सुलोचना टिफिन बन्न करैत किरण कए सोर केलखिन ।
" आबै छियौ ,बस दू मिनट ", कहैत किरण घर सँ बहरायल ।कनेक काल ठमकि ठोर पर मुस्की नचबैत बाजल ," माँ आइ कने देर सँ एबौ ,आइ ने हमर सहेली पिंकी कए जनमदिन छै ,"
आ इ कहैत साइकिल लs स्कूल दिश चल देलक ।
स्कूल मे एकटा लड़का छलैए ,राकेश, पढ़ै-लिखै मे गोबरक चोत ,मुदा पाइबाला बापक एकलौता बेटा ,से पाइ कए गरमी जरूर छलैए ।सब साल मास्टर कए दु टा हजरीया दs दै आ वर्ग मे प्रथम कs जाए ।एक नम्मर कए उचक्का ।ओ जखन-तखन किरण कए देखैत रहैए ।आब किरण गरीब घरक सुधरल बेटी ,ओ की जानS गेलै ,जे कनखी कए अर्थ की होइ छै ।जहिना आन सब छात्र-छात्रा राकेशक किनल चाँकलेट ,मलाइबर्फ ,बिस्कुट आदि अनेको चिज सब खाइ छल ओहिना किरणो बिना छल-प्रपंच कए राकेशक संग रहै छल ।इम्हर किछ दिन सँ राकेश मंहगा सँ मंहगा आ सुन्नर सँ सुन्नर चिज-बित सब आनि कs किरण कए
चुप्पे-चाप दै छलै ।जै अवस्था मे एखन किरण छल ओहि मे विपरीत लिंगक प्रति आकर्षण भेनाइ स्वभाविक छै ,आ जौँ पैसा कए गमक लागि जाए तs फेर बाते कोन छै । इएह कारण छै जे राकेशक संग आब नीक लागS लागलै । राकेशक जादु एहन चलले जै मे फँसि पढ़ाइ-लिखाइ सब पाछु छुटि गेलै आ मस्ती हावी भ' गेलै । ऐ आकर्षण कए नाम देलक "प्रेम" । प्रेम ,जाहि शब्दक एखन धरि कोनो उपयुक्त परिभाषा नै भेटल । प्रेम ,जकरा बेरे मे जतेक लिखब ततेक कम ।प्रेम ,शायरक तुकबंदी ,दिल कए मिलन ।प्रेम , जे मौत सँ लड़बाक साहस दै छै । लैला-मजनु बाला प्रेम भेल छलै अकी किछु और जानी नै ।
" आउ ,आउ , आइ बड़ देर कs देलियै ," किरण कए आबैत देख राकेश बाजल ।
" हाँ ,की करब साइकिल पंगचर भ' गेल छल " किरण जबाब देलक ।
राकेश मक्खन लगाबैत बाजल ," आहा , हम्मर जान कए आइ बुलैत आबS पड़लै . . . काल्हि चलब नवका स्कुटी किन देब . . . तखन नै ने कोनो दिक्कत ।"
किरण मुस्कुराइत बाजल ," दुर जाउ ,स्कुटी पर चढ़बै त' गामक लोग की कहतै । कहतै जे छौड़ी बहैस गेलै ।"
" लोग किछु कहैए कहS दियौ ,अहाँ बताबू वेलेंटाइन डे अबि गेल छै गीफ्ट की लेबै ," राकेश एक्के साँस मे बाजल ।
" हम किछु नै लेब ,जखन प्रेम केलौ आ बियाह करबे करब तखन अहाँक सब किछ अपने आप हम्मर भ' जेतै ," किरण विश्वास के साथ बाजल ।
कनेक काल मौन ब्रत कए पालन केला कए बाद राकेश किरणक हाथ पकरैत बाजल ," किरण ,हम चाहै छी ऐ बेर वेलेंटाइन डे पर दरभंगा घुमै लेल चलब । जौं अहाँ कहब त' एखने होटल बुक करबा दै छी " फेर कने और लग आबि बाजनाइ शुरू केलक ." ओतS खुब मस्ती करब ,फिलम देखब आ राज मैदान मे पिकनिक मनायब आओर बहुतो रास गप्प करब ।"
किरण अपन हाथ छोड़बैत बाजल ," नै नै हम असगर अहाँ संग दरभंगा नै जायब । माँ हम्मर टाँग तोड़ि देत , अहाँ जायब त' जाउ हम एतै ठिक छी ।"
" हे . . .हे . . . हे . . . हे . . . एना जुनी बाजु " राकेश किरण कए पँजियाबैत बाजल ," हम अहाँ होइ बाला घरबाला छी आ पति संग घुमै मे कोन हर्ज छै , मात्र एक्के दिन कए त' बात छै , अहाँ कोनो बहाना बना लेब ।"
जेना-तेना क' राकेश अप्पन बात मना लेलक ।तय दिन किरण आ राकेश शिवाजीनगर सँ बस पकैड़ दरभंगा दिश चल देलक । भरि रस्ता प्यार-मोहब्बत कए बात बतियाइत रहल । दरभंगा आबि राज किला देखलक ,श्यामा मंदिर ,मनोकामना मंदिर मे पुजा केलक , टावर चौक सँ शाँपिँग केला कए बाद साँझ होटल मे आयल ।
आब एक कमरा ,एक बेड ,दु जन ।बड़ मुश्किल घड़ी छलै ।
राकेश कहलक ."आउ कने सुस्ता लै छी ,काल्हि भोरे एहि ठाम सँ विदा हएब ।"
किरण प्यार कए कारी पट्टी सँ अपन आँखि बान्हि लेने छलै ।बिना किछु बाजने ओ सब करैत गेल जे राकेश चाहै छलै ।जौं कखनो बिरोधो करै त' प्रेमक दुहाई दs राकेश मना लै छलैए ।और अन्ततः ओ भेलै जे नै हेबाक चाही ।प्रेमक मायाजाल मे फसल प्रेमक मंत्र सँ वशिभुत कएल किरण किछु नै बाजल .शायद अप्पन प्रेम पर हद सँ बेसी विश्वास छलै । भोरे नीन खुजलै तs अपना आप कए असगर देखलक । कनेक काल प्रतिक्षा केलक मुदा राकेशक कोनो अता-पता नै छलै । काउन्टर पर सँ पता चललै जे राकेश तs तीन बजे भोरे चल गेल छलै ।
आब बुझु किरण पर बिपत्ती कए पहाड़ टुटि पड़लै । बिभिन्न तरहक बात मोन मे आबै ।माँ कए की कहब .आगु जीवन कोना काटब ,लोग की कहतै ।सोचैत-सोचैत मोन घोर भs गेलै । गाम दिश जायबाक लेल डेगे नै उठै । कतS जायब ,की करब । चलैत-फिरैत लहाश भs गेल छलै किरण । भीड़-भाड़ मे रहितो एकदम तन्हा ।मनक तुफान रूकबे नै करै । बेकार , जीवन बेकार भs गेलै ।सबटा सोचल सपना क्षण मे टुटि गेलै । सोचै ,माँ कए अफसर बनि कs के देखेते , भगबती कए गीत के गेतै ।
एतेक दिन दुर्गा माँ कए पुजा केलौ... तकर इनाम इ भेटल ।....सब झुठ छै ,... देवी-देवता सब बकबास छै ..... गरीबक साथ कोनो देवी-देवता नै दै छै ।...... सब कहै छै ,. प्रेम बड़ नीक शब्द छै ,..........प्रेम सँ पत्थर दिल मोम भs जाइ छै ,.....मुदा नै....... ,प्रेम तs जहर छै ,जहर ... जै सँ केवल मौत भेटै छै ,मौत कए सिवा किछु और नै ,मौत . . . मृत्यु . . . .मौत . . .जहर . . . । हम जानि-बुझी कs इ जहर पिलौँ ।........ हम अपवित्र छी , हम कुलक्षणी छी ......., हम धरती परक बोझ छी ......हमरा जीबाक कोनो अधिकार नै । हमरा सन के लेल ऐ दुनिया मे कोनो जगह नै । ............हम माँ-बाप कए इज्जत और निलाम नै करब ।......हम मरि जायब , ककरो किछु खबर नै हेतै । ......हम अप्पन बलिदान करब ।अनेको रास बात सँ माँथ लागै फाटि जेतै । ओ एक दिश दौड़ल ,किम्हर .से ओकरो नै पता , ओ कतS जा रहल छै ....., नै जानी । ....दोड़ैत-दौड़ैत भीड़ मे कत्तो चल गेलै । अप्पन अन्जान मंजील दिश ।
भोरे आखबारक मुख्य पृष्ट पर मोट-मोट अक्षर मे लिखल छल " सोलह-सतरह साल कए एकटा गोर-नार युवती रेलवे पटरी पर दू टुकड़ी मे भेटल ।नाम-गाम कए पता नै चलल अछि । पोस्टमार्टम कए लेल लाश भेज देल गेलै यै । अंतिम दाह-संस्कार पुलिसक निगरानी मे होयत . . . । ।
{ समाप्त }
ऐ कहानी कए घटना .पात्र .नाउ सब काल्पनीक अछि । कोनो सत्य घटना सँ प्रेरीत नै छी ।हम्मर उद्येश्य किनको ठेस पँहुचयबाक नै छल । हम ओ सब नवयुवक-नवयुवती ,जे प्रेमक सागर मे डुबकी लगेने छथि वा लगाबS चाहै छि , सँ कहS चाहब जे प्रेम खराब नै छै ,लेकिन प्रेम सोचि-समैझ कए करबाक चाही । बिना सब किछ जानने एकांत मे नै जायबाक चाही ।
पाठकगण , जौ कत्तौ कोनो गलती बुझाए त' हमरा कहब हम सुधारबाक कोशिश करबै । ऐ मे कत्तौ-कत्तौ आन भाषाक शब्दक प्रयोग भेल हेतै आ टाइपिंग मे गलती भ' सकै छै । तै लेल क्षमा चाहब । केहन लागल से जरूर बतायब । अहाँक
अमित मिश्र


text:
पटना । पटना हाईकोर्ट पूर्णिया क विधायक राजकिशोर केशरी क हत्या मे संलिप्त रूपम पाठक स जुड़ल मामला पर सुनवाई केलक। रूपम क माइ कुमुद मिश्रा क याचिका पर अदालत राज्य सरकार कए दू सप्ताह मे शपथपत्र दायर करबाक निर्देश देलक अछि। अदालत जानकारी मंगलक अछि जे बलात्कार आ मर्डर क दूटा अलग-अलग केस मे एखन धरि की प्रगति भेल अछि? बलात्कार क केस रूपम दायर केने दथि, जखन कि हत्या क मुकदमे मे ओ स्वयं संलिप्त छथि। याचिकाकर्ता आरोप लगेलथि अछि जे पुलिस प्रशासन ईमानदारी स जांच नहि करि रहल अछि। ओना आब इ केस सीबीआई क हाथ मे चल गेल अछि। याचिकाकर्ता क इ आरोप सेहो अछि जे कांड क दौरान विधायक क समर्थक आओर सुरक्षा गार्ड रूपम पर जानलेवा हमला केने छल। मुदा हमलावर क विरूद्ध प्राथमिकी तक दर्ज नहि कैल गेल अछि। केस नहि दर्ज करबा लेल पुलिस क दलील अछि जे अज्ञात लोकक विरूद्ध एफआईआर दर्ज कैल गेल अछि। जखन कि याचिकाकर्ता क कहब छल जे हमलावरक नाम क खुलासा कैल जा चुकल अछि। अदालत क कहब छल जे नाम देलाक बा आखिर हुनका अभियुक्त किया नहि बनाउल गेल अछि? आब, जखन राज्य सरकार स्वत: हत्याकांड क जांच सीबीआई स करेबाक घोषणा करि देने अछि, त याचिकाकर्ता बलात्कार केस क जांच सेहो सीबीआई स करेबा लेल कही रहल छथि।
मुख्य पृष्ठ समाचार किया नहि दर्ज भेल रूपम क मुकदमा : कोर्ट


text:
Wednesday, February 25, 2009
M.A. in Maithili-मैथिली में एम.ए.
संविधानक आठम अनुसूची में मैथिलीक प्रवेशक पश्चात,हुनको सभकें मैथिली में एम.ए. करबाक सूरि चढ़ल छन्हि जे गाम-घर छोड़लाक बाद, रिफ्यूजियन शैली में हां जी बाजए लागल छथि । जे गाम-घर धएने छथि,सेहो बीपीएससी केर चक्कर में 35 बरख धरि तैयारी करैत रहैत छथि। हुनको सभके आब मैथिली रोजगारपरक बूझि पड़ि रहल छन्हि। मैथिली में उच्च शिक्षाक आकांक्षी रोजगाररत आ आनो लोकनिक समस्या इ छन्हि जे कोन ठाम सं एम.ए. कएल जाए। गूगल सर्च पर लोक सभ बफहारि काटि रहल छथि मुदा कतहु कोनो लिंक नहिं भेट रहल छन्हि। कारण ई जे दिल्ली सं जा कए इग्नू गली-गली में अपन विद्यार्थी बनओलक मुदा बिहारक कुलपतिलोकनि कें नहिं फुरएलन्हि जे अपन विश्वविद्यालय में दूरस्थ शिक्षा विभाग के सशक्त करी।पटना,मगध आ ललित नारायण विश्वविद्यालय में दूरस्थ शिक्षा विभाग अछि मुदा घाघ लोकनि ओहि में एम.ए. स्तर पर मैथिली शामिल नहिं होमए दैत छथिन्ह। डर होईत छन्हि जे जखन रेगुलर कोर्स में दुओ टा विद्यार्थी नहिं जुटि पाबि रहल अछि तं डिस्टेंस एजुकेशन में पढ़ाई केर सुविधा भेटला पर रेग्युलर कोर्स में के लेत एडमिशन ? सूचनार्थ फरिछबैत चली जे पत्राचार पाठ्यक्रम सं एम.ए. सम्प्रति बिहार विश्वविद्यालय,मुजफ्फरपुर मात्र सं कएल जा सकैत अछि। ओहि ठामक दूरस्थ शिक्षा निदेशालयक नम्बर अछिः0621-2244879. उत्साही लोकनि ध्यान राखू जे एहि ठाम एडमिशन एहि शर्त पर भेटत जे कोनो तरहक पाठ्य-सामग्री उपलब्ध नहिं कराओल जाएत-यूजीसी आ दूरस्थ शिक्षा परिषद्,दिल्ली केर आदेश जाउ जहन्नुम में। आ मैथिली में पोथी सभहक की स्थिति छैक से त बूझिते होएब। कतेको पोथी केर दाम तं पांचे-दस टका छैक मुदा ओकरा तकबा में पांच-छह सौ टका तक लागि सकैत अछि। मैथिलीक गढ़ दरभंगा में आब कोनो दोकान में मैथिलीक पोथी नहिं भेटत। हं,पटना में एक गोटे छथि जे संक्रमणहु काल में मैथिलीक प्रतिएं समर्पित रहलाह। ई छथि मैथिली साहित्यक मूर्धन्य हस्ताक्षर सुधांशु शेखर चौधरीजीक साहित्यकार सुपुत्र आ समय-सालक संपादक श्री शरदिन्दुजी(फोन-09334102305)। हिनका लग काजक सभटा पोथी भेटि जाएत। आ किछु आन उपयोगी पुस्तक मैथिली अकादमी में भेटत।हमर शुभकामना लिअ।
Posted by कुमार राधारमण at Wednesday, February 25, 2009


text:
ई ब्लाग मात्र गजल/गजलक समीक्षा,गजल पर आलेख,रुबाइ,कता आदि धरि सीमित अछि। आशा अछि जे अपने लोकनिके ई प्रयास नीक लागत। एहि ब्लागक भाषा मात्र मैथिली थिक। कोनो प्रकारक सुझावक लेल हमर ई-मेल ashish.anchinhar@gmail.com आ हमर मोबाइल 8876162759 सदति फूजल अछि। अपने लोकनिक सुझाव अमॄतक समान। सुझावक बाट जोहैत अपनेक वएह आशीष अनचिन्हार,
उद्देश्य
एहि ब्लागक मुख्य उद्देश्य गजलकेँ लोकप्रिय बनाएब, गजलक मानकीकरण आ ओकर व्याकरण बनाएब अछि। संगहि-संग ई ब्लाग गजलक आडिओ-विडिओ, कैसेट आ सीडीक निर्माणमे अपन सहभागिता सेहो राखत। तकरा पछाति एहि ब्लागक मुख्य ध्येय मायानंद मिश्रक ओहि कथन के खंडन करब रहत जाहिमे ओ कहने छथि जे मैथिली मे गजल लिखले नहि जा सकैए (ई उद्येश्य तहिया छल जहिया ऐ ब्लागक निर्माण भेल छल आब ई उद्येश्य पूरा भऽ गेल ( सी.डी आ वीडियो बला छोड़ि कऽ)। वर्तमान समय मने 2014सँ आब एकर उद्येश्य सी.डी आ वीडियो संग ईहो रहत जे मैथिलीमे कोना एक समयमे 75-100 टा गजलकार रचनारत रहथि।
सूचना
रचना पोस्ट करबाक किछु समान्य निअम एहिठाम देल जा रहल अछि। ई निअम मात्र पोस्ट आ ब्लागमे एकरुपता रखबाक लेल अछि।
1) जँ गजल पोस्ट कए रहल छी तँ टाइटलमे गजल लिखल जाए आ जँ समीक्षा,आलोचना, समालोचना वा इतिहास हुअए तँ टाइटलमे रचनाक शीर्षक देल जाए। गजल, बाल गजल भक्ति गजल ई सभ गजले छै तँए अनचिन्हार आखरमे पोस्ट करैत काल टाइटिलमे मात्र गजल लीखू। तेनाहिते बाल रुबाइ, भक्ति रुबाइ सभ रुबाइए छै तँए टाइटिलमे खाली रुबाइ लीखू। निच्चा लेबल बला कालममे अपन नाम आ तखन बाल गजल, वा बाल रुबाइ वा भक्ति गजल एना लीखू।
2)जँ केओ कोनो लिंक देबए चाहैत छथि तँ ओ लिंक बला कालममे देल जाए।
3)रचना पोस्ट कए तकरा बोल्ड कए लार्ज कए दिऔक, लार्ज करबाक उद्देश्य मात्र वृद्ध लोकनिक लेल वा जे छोट फान्ट नहि पढ़ि पबैत छथि तनिका लेल छन्हि।
4)लेबल बला कालममे पोस्ट केनिहार ओहन आखर राखथि जे हुनका द्वारा कएल गेल हरेक पोस्टमे ओ समान रुपसँ भेटए उदाहरण लेल आशीष अनचिन्हार द्वारा पोस्ट हरेक रचनाक लेबल अनचिन्हार भेटत।
5) मैथिली भाषाक वर्तनीमे एकरूपता रखबाक लेल ई ब्लाग कृतसंकल्प अछि। संपादक के स्वतः ई अधिकार प्राप्त छैक जे ओ कोनो रचनाँके मानक वर्तनीक अनुसारे संपादित कए देथि आ एहि लेल रचनाकारक अनुमतिक कोनो जरुरति नहि बूझल जाएत।
6) कोनो प्रकारक जातिगत वा व्यत्तिगत आक्षेप बला रचना के सकारि पाएब ब्लाग लेल संभव नहि।
7) जँ केओ अन्य रचनाकारक रचना प्रस्तुत करए चाहैत अथवा कोनो पोथी, पत्रिका, ब्लाग , साइट आदिसँ उधृत करए चाहैत तँ एहि लेल ओ मूल रचनाकारक वा लेखक, संपादक, वा ब्लाग, साइटक संचालकसँ अनुमति अवश्य लए लेथि।
बादमे एहिसँ संबंधित कोनो प्रकारक विवाद लेल ई ब्लाग वा एहि ब्लागसँ जुड़ल कोनो व्यक्ति जिम्मेदार नहि होएताह ।रचना प्रस्तुत करबाक सभ निअम उपरे जकाँ अछि खाली प्रस्तुत कर्ता रचनाक उपर मूल रचनाकारक नाम अवश्य लिखथि।
ऐ ब्लागपर अंगिका-बज्जिका-मैथिली गजल प्रस्तुत होइत अछि।


text:
एक तरफ बाढ़िक तबाही त दोसर तरफ सूखा के मारि. कतहुं पानिए-पानि त कतहुं पानि के लेल तरसैत लोक. कोसी... बागमती... गंडक... कमला आओर भूतही बलान सं लागल इलाका पानि सं तबाह अछि. कटाव भ रहल अछि. गाम-घर मे पानि घुसि रहल अछि. दोसर दिस बिहार के कइटा इलाका एहन अछि जतय प्रचंड गर्मी पड़ि रहल अछि. पानि नहि भेलाह स लोक के हाल बेहाल अछि. किसान भाई परेशान छथि. खेतक जमीन फाटि रहल अछि. खेत मे जे किछ फसल लागल अछि ओ रौद स झुलसि गेल अछि... पियर पड़ि गेल अछि. पानि नहि भेलाह सं धान आओर कुसियार के खेती पर असर पड़ि रहल अछि. तीमन-तरकारी के दाम बढ़ि गेल अछि. दाम त जेना आसमान छुने जा रहल अछि. कोनो तरकारी खरीदय के हिम्मत नहि करैत अछि.
केन्द्र सरकार के कहनाय अछि जे महंगाई दर घटि रहल अछि. महंगाई दर त घटि रहल अछि मुदा महंगाई खुद बढ़ि रहल अछि. नहि जाने ई आंकड़ा केना तैयार होएत अछि जे चावल... दाल... सब्जी... तेल... साबुन ... फल सभ किछ के दाम बढ़ल जा रहल अछि आ मंहगाई दर... मुद्रास्फीति घटल जा रहल अछि. सभ लोक के बुड़बक बनाबय के तरीका अछि. मुद्रास्फीति घटला के बादो घरक बजट बढ़ि गेल अछि. लोक के सभ किछ गड़बड़ भ गेल छनि. खर्चा के बैलेंस बिगड़ि गेल अछि. किछ फुड़ाइत नहि अछि जे खर्चा पर कंट्रोल केना कएल जाए. कटौती कएल जाए त कतय.
सूखा के समस्या पर मुख्यमंत्री नीतीश कुमार एकटा बैसार सेहो कएलखिन्ह. सूखा सं केना निपटल जाए एहि पर चर्चा भेल. बैसार के बाद एकटा क्राइसिस मैनेजमेंट ग्रुप बनाएल गेल. जकर देखरेख मुख्य सचिव करथिन्ह. ई पहिने होबाक चाही छल. ओना लोक एहि उम्मीद मे छथिन्ह जे सावन मे भगवान किछ करथिन्ह आ पानि बरसैयछिन्ह. उम्मीद पर त दुनिया कायम अछि.


text: उम्मीद अछि जे एक अगस्त सं इज्जत सेवा शुरू भs जाएत. एहि इज्जत सेवा के घोषणा रेलमंत्री ममता बनर्जी के रेल बजट मे भेल छल. एक तारीख सं ई शुरू भs जाए एकरा लेल जोर-शोर सं तैयारी चलि रहल अछि. इज्जत सेवा मे एक सय किलोमीटर तक आबय-जाए लेल 25 रुपया के पास मिलत. ई पास गरीबी रेखा सं नीचा रहय वाला ओहन लोक के मिलत जिनकर मासिक आमदनी डेढ़ हजार सं बेसि नहि छनि. गरीब-गुरबा के लेल शुरू भेल एहि सेवा के मकसद अछि काम-काज के लेल डेली शहर अप-डाउन करय वाला लोक के 25 रुपया मे मासिक सीजन टिकट देनाए. एहि सेवा सं दिल्ली... मुम्बई... कोलकाता... पटना जैसन बड़का शहर मे दूर-दराज सं डेली काज करय आबय वाला लोक सभ के फायदा होएतन्हि. अपन मिथिला मे सेहो सैकड़ो लोक रोज मुजफ्फरपुर... समस्तीपुर... दरभंगा... बरौनी... अप-डाउन करय छथि. हुनका सभ के आब मात्र पचीस रुपया मे मास धरिके लेल पास मिल जएतन्हि. लोक के लेल ई नीक कदम अछि. एकरा फायदा समाज के एकटा बड़का तबका के मिलत. आओर पहिने कहिओ काल किछ लोक जे बेटिकट चलि जाए छलाह आब पास ल क बेधड़क जएताह. त एहि बात के अहां सभ सेहो अपन गाम-घर के लोक सभ के बता दिऔन्हि जेहि सं ओ पास बनबाबय मे जुटि जएताह.


text:
Wednesday, November 23, 2011
दबाइके गलत प्रचार अभियोगमे अमेरीकी दबाइ कम्पनी जरीवाना देबय तयार
७ अगहन अमेरिका । दर्द कम करयबला दबाइ वायोक्सके गलत प्रचार केने अभियागमे अमेरीकामे दबाइ बनाबयबला कम्पनी मर्कके करीब एक अरब डलर जरीवाना देबय परल अछि ।
कम्पनी फुड ड्रग एण्ड कास्मेटिक एक्ट उल्लंघनके दोष सेहो स्विकार केने अछि । दबाइ सन् २००४ मे बजारसँ हटाओलगेल छल । दर्द कम करत कहलगेल होइतो ओ दबाइसँ धड्कन जल्दि जल्दि बढाबयके सँगे स्ट्रोकके खतरा रहल जनाओल गेल अछि । आधिकारिक रुपमे अनुमतिसँ पहिनेही इ वायोक्सके गोटीके इलाजक लेल प्रचार कएल गेल छल ।
गैँडाकोटमे सवारी दुर्घटना, १ बालकके मृत्यु
प्रेम क्षेत्री
७ अगहन नवलपरासी । नवलपरासीके गैडाँकोट स्थित काँग्रेसचोकमे भेल सवारी दुर्घटनामे परि एक बालकके मृत्यु भेल अछि ।
नारायणगढसँ कावासोतीदिस जाऽ रहल ना २ ख ६६७० नम्बरक बस रास्ता पार कऽ रहल लमजुङ चिटि गाविस–८ के १३ वर्षक बालक बुद्ध लौडारी ठक्कर देलाबाद ओकर मृत्यु भेल अछि । एकटा वियाहमे बरियाती भऽ क गैडाँकोट आएल बालकके बस रास्ता पार कऽ रहल समय ठक्कर देने छल ।
बाँकेके कोहलपुरके एक कस्मेटीक दोकानमे अगिलगि
रमेश बम
७ अगहन बाँके । बाँकेके कोहलपुरमे बितलराति एकटा कस्मेटीक दोकानमे आगि लागल अछि ।
कोहलपुरके साँझाचोकमे रहल परी व्यूटी पार्लरमे विधुत सर्ट भऽ अगिलगि भेल पुलिस जनौलक अछि । अगिलगिसँ करिब ३ लाख बराबरके क्षति भेल अनुमान कएलगेल अछि । अगिलगिसँ दोकानमे रहल सम्पुर्ण सामानसब जरि कऽ नष्ट भेल ईलाका प्रहरी कार्यालय कोहलपुर जनौलक अछि ।
अहिबिच सिन्धुलीके माहादेवस्थान गाविस वाड नम्बर ३ फिटिङ खोला निवासी रामबहादुर वाइवाके घरमे सेहो बितलराति आगि लागल अछि ।
अगिलगिमे परि अन्न, लत्ताकपडा, नगद पैसा, सोलार जरि कऽ करिब १ लाख १५ हजारसँ बेसीके क्षति भेल पुलिसक अनुमान रहल अछि । मुदा अगिलगिस मानविय क्षति नहि भेल पुलिस जनौलक अछि ।
दाङसहित तराईके जिल्लामे बन्दक प्रभाव
दशरथ घिमिरे
७ अगहन दाङ । संविधानसभा विघटनके माँग करैत थरुहट तराई पार्टी नेपाल सहित विभिन्न ९ छोट राजनीतिक संगठनसब आइसँ अनिश्चितकालिन नेपाल बन्दक आह्वान केलक अछि ।
बन्दक कारण दाङसहित तराईके जिल्लासबमे एकर प्रभाव देखल जाऽ रहल अछि । बन्दक कारण पूर्व पश्चिम लोकमार्गमे सवारीसाधन चलय नहस सकल अछि तऽ बजारसब सेहो सामान्य रुपमे बन्द रहल अछि । संविधानसभाक म्याद थप करितो संविधान बनय नहि सकलासँ संविधानसभाक विधटनके माँग करैत बन्दक आह्वान कएल गेल संगठन जनौलक अछि ।
संविधानसभाक म्याद थपयके अधिकार ककरो नहि रहल कहैत संविधानसभा विघटन कऽ नयाँ जनादेशके साथ निर्वाचनके माँग करैत छोट ९ राजनैतिक सङ्गठनके घटक संयुक्त राष्ट्रिय जनआन्दोलन २०६८ नामाकरण कऽ संघर्षमे उतरल अछि । मुदा एम्वुलेन्स, कुटनितिक नियोगके सवारी साधन आ विवाह उत्सवके सवारी साधन चलय देने थरुहट तराई पार्टिक केन्द्रिय महासचिव नन्दकुमार चौधरी जानकारी देलनि ।
अहिबिच अनिश्चितकालीन नेपाल बन्दक प्रभाव नवलपरासीके कावासोतीमे पूर्णरूपमे परल ईलाका प्रहरी कार्यालय जनौलक अछि । मुदा भित्री सडकमे किछ सवारी साधन सञ्चालनमे रहल ईलाका प्रहरी कार्यालय गैँडाकोट जनौलक अछि ।
मुदा बन्दक प्रभाव धनुषा महोतरीमे नहि परल अछि ।
कपिलवस्तुमे भेल सवारी दुर्घटनामे एक गोटेके मृत्यु
यादव भुसाल
७ अगहन कपिलवस्तु । कपिलवस्तुमे बितल राति भेल सवारी दुर्घटनामे एक गोटेके मृत्यु भेल अछि ।
मृत्यु होबयबलामे शिवपुर गाविस वाड नं ७ के ३१ वर्षक तुल्सीराम थारु रहल पुलिस जनौलक अछि । शिवपुर गाविसके वाड नं ६ करैयामे चन्द्रौटासँ शिवपुर दिस जाऽ रहल लु १ ख ४१४२ नम्बरक टिप्परके ठक्करसँ विपरीत दिशसँ आबि रहल लु ८ प ३१४७ नम्बरक मोटरसाईकलके ठक्कर देलासँ गम्भिर घाइल भेल थारुके इलाजक क्रममे स्थानीय अस्पतालमे मृत्यु भेल अछि ।
ठक्कर देनिहार टिपरके पुलिस नियन्त्रणमे लैतो चालक फरार रहल जिल्ला प्रहरी कार्यालय कपिलवस्तु जनौलक अछि ।
काङ्ग्रेस केन्द्रीय समितिक बैसार आइ बैसत
७ अगहन काठमाण्डौ । प्रमुख प्रतिपक्षी दल नेपाली काङ्ग्रेस केन्द्रीय कार्यसमितिक बैसार आइ बैसय जाऽ रहल अछि ।
आन्तरिक विवाद आ समसामयिक राजनीतिक परिस्थितिके विषयमे पार्टीके धारणा तय करय बैसार बैसय लागल अछि । काङ्ग्रेसक बैसारमे दलसबसँग भेल पछिला सहमति, संविधान निर्माण, शान्ति प्रक्रियाक विषयमे सेहो बिमर्श हाएत बताओलगेल अछि । बेरियाक १ बजेबाद केन्द्रीय कार्यालय सानेपामे बैसय लागल बैसारमे संविधानसभाक म्याद थप, सात बुँदे सहमतिके विषयमे बिमर्श हाएत ।
अहिबीच असन्तुष्ट वरिष्ठ नेता शेरबहादुर देउवा पक्ष आजुक केन्द्रीय समितिक बैसार बहिष्कार करत जनौलक अछि । भ्रातृ सङ्गठनसबके पार्टी सभापति विना कारण विघटन केलासँ देउवा पक्ष आपत्ति जनबैत आएल अछि । देउवा पक्ष काल्हि साँझ सभापतिके भेट कऽ आन्तरिक विवाद मिला कऽ मात्रे केन्द्रीय समितिक बैसार बजाबय आग्रह कएने छल । सभापति सहमतिएमे विवाद मिलाएब कहैत बैसारमे सहभागी होबय देउवा पक्षक केन्द्रीय सदस्यसबसँ आग्रह कएलनि अछि ।
केन्द्रीय समितिक बैसार आगु आइ देउवा पक्षक नेतासब अलगे बिमर्श करत केन्द्रीय सदस्य गोपालमान श्रेष्ठ जानकारी देलनि । बिमर्शमे काल्हि सभापतिसँग भेल बातचितक बारे सदस्यसबके जानकारी कराओल जाएत सेहो ओ बतौलनि ।
दिदीके अध्यक्ष बनाबय हिसिलाके दबाब
७ अगहन, काठमाण्डौ । माओवादी नेतृ एवं प्रधानमन्त्री बाबुराम भट्टराईके पत्नी हिसिला यमी अपन दिदी तिमिला यमीके काठमाण्डौं खानेपानी लिमिटेडके अध्यक्ष बनाबय दबाब देलिह अछि ।
२०६४ सालमे अपने भौतिक योजना तथा निर्माण मन्त्री रहल समय हिसिला दिदी तिमिलाके संचालक समिति सदस्य मनोनयन केने छलिह । ओकर बादसँ ओ लागतार संचालक समितिमे अछि । किछ समयसँ अध्यक्ष पद रिक्त रहल ओ खानेपानीमे तिमिलाके संचालक समितिक अध्यक्ष बनाबय दबाब आबि रहल अछि ।
Subscribe to: Posts (Atom)
बाँकी टटका समाचारसब ( Fresh news )
- ► 2016 (6)
- ► 2015 (5)
- ► 2014 (8)
- ► 2012 (101)
-
▼
2011
(1781)
- ► December (271)
-
▼
November
(260)
-
▼
Nov 23
(7)
- दबाइके गलत प्रचार अभियोगमे अमेरीकी दबाइ कम्पनी जरी...
- गैँडाकोटमे सवारी दुर्घटना, १ बालकके मृत्यु
- बाँकेके कोहलपुरके एक कस्मेटीक दोकानमे अगिलगि
- दाङसहित तराईके जिल्लामे बन्दक प्रभाव
- कपिलवस्तुमे भेल सवारी दुर्घटनामे एक गोटेके मृत्यु
- काङ्ग्रेस केन्द्रीय समितिक बैसार आइ बैसत
- दिदीके अध्यक्ष बनाबय हिसिलाके दबाब
- ▼ Nov 23 (7)
- ► October (286)
- ► September (160)
- ► August (177)
- ► July (72)
- ► April (135)
- ► March (275)
-
►
2010
(23)
- ► November (10)
- ► October (9)


text:
चैत ८ गते,निर्वाचन आयोगके कार्यालय घेराउके क्रममे राप्रपा कार्यकर्ता आ प्रहरीबीच झडप भेलअछि । झडपबाद उपप्रधानमन्त्री समेत रहल कमल थापा अपने धर्नामे बसिक ज्ञापन पत्र बुझौनेछथि ।पार्टीक विधानसँ हिन्दु राष्ट्र आ राजसंस्था हटैवाक निर्णयके विरोध करति राप्रपाके नेता कार्यकर्ता निर्वाचन आयोगके केन्द्रीय कार्यालय घेराउ कऽर गेलछल ।शान्ति बाटिकामे जम्मा भेल राप्रपाके नेता कार्यकर्ता कान्तिपथदिस आगा बढ्लाकऽबाद आयोगके मुल गेटसँ करिव ५० मिटर अगाडिए प्रहरी रोक्नेछल । ओतँँ राप्रपाक नेतासभ सम्बोधन कर्वाक आ आयोगमे ज्ञापनपत्र बुझैवाक योजना रहलछल ।मुद्दा, भिड प्रहरीके धकेलति आगा बढलाकबाद प्रहरी लाठीचार्ज करके साथे अश्रुग्यास प्रहार कएनेछल तँ प्रदर्शनकारीसभ सुरक्षाकर्मीउपर पथराव कएनेछल । ओय क्रममे प्रहरीके लाठीसँ राप्रपाके पूर्वअध्यक्ष एवं पूर्वमन्त्री पशुपति शम्शेर राणा सहितक बहुतोरासँ नेता कार्यकर्ता घाहिल भेलअछि ।झडपके कारण कान्तिपथ क्षेत्र किछ देरकऽलेल तनावग्रस्त बनलछल । राप्रपाक नेता कार्यकर्तासभ टायर बारिक सडकेमे बसिक नाराबाजी समेत कएनेछल ।धर्नामे राप्रपा अध्यक्ष एवं उपप्रधानमन्त्री कमल थापा स्वयंम सहभागी भेलछलथि । धर्नाबाद राप्रपा नेतासभ आयोगमे ज्ञापन पत्र बुझौनेअछि, जयमे आयोगके निर्णय संविधान विपरित भेल कहैत सच्याबके माग कएनेअछि ।
Share.


text:
रविवार, 22 नवंबर 2009
हमर विपरीत पद्धति 2
( पछिला पोस्टिंग़ क़ॆ बाद) ...हमर जायज शंका छलए जे एत्ते श्रम स' ई अनुवाद क' रहला अछि, त' पूछि लेबाक चाही जे एकरा छपतनि के, फेर एकरा पढतनि के? हुनका से सब नहि बुझल छनि। रिटायर क' क'बैसल छलंहु
कोनो काज नहि छल , भजार कहलनि जे बैसल छी, कियैक ने भागवतक मैथिली अनुवाद करै छी, मैथिली मे छैको नंइ। बस क' रहल छी। आब एकरा के छापत, के पढत(?) से जानथि महरानी(काली)! आब भजारक कहला पर पंडित जी रोज महीनो स' मेहनति क' रहल छथि से आर के क' सकैत अछि बिनु अखजी लोक के ? यैह तटस्थता, यैह निर्लिप्तता, यैह फलक आस बिनु केने कर्म रत रहबाक परंपरा हमरा सब (मैथिल) के आन लोक सब स' अलग करैत अछि, विशिष्ट , निविष्ट आ अनुकरणीय बनबैत रहल अछि। ई दुर्भाग्य जे हुनका मुइलाक बाद जे सासुर गेलंहु त' एक दुपहरिया पछवाक तोड पर वैह मोती सनक आखर मे कैल अनुवाद भरि आँगन उडियाइत देखलियै। तेन किम् ! बुढा त' अपन काज क' क' चल गेला, आब लोक ओकरा संगे जे करय !
कोनो काज नहि छल , भजार कहलनि जे बैसल छी, कियैक ने भागवतक मैथिली अनुवाद करै छी, मैथिली मे छैको नंइ। बस क' रहल छी। आब एकरा के छापत, के पढत(?) से जानथि महरानी(काली)! आब भजारक कहला पर पंडित जी रोज महीनो स' मेहनति क' रहल छथि से आर के क' सकैत अछि बिनु अखजी लोक के ? यैह तटस्थता, यैह निर्लिप्तता, यैह फलक आस बिनु केने कर्म रत रहबाक परंपरा हमरा सब (मैथिल) के आन लोक सब स' अलग करैत अछि, विशिष्ट , निविष्ट आ अनुकरणीय बनबैत रहल अछि। ई दुर्भाग्य जे हुनका मुइलाक बाद जे सासुर गेलंहु त' एक दुपहरिया पछवाक तोड पर वैह मोती सनक आखर मे कैल अनुवाद भरि आँगन उडियाइत देखलियै। तेन किम् ! बुढा त' अपन काज क' क' चल गेला, आब लोक ओकरा संगे जे करय !
प्रस्तुतकर्ता साकेतानन्द नवहटिया पर 1:35 am
सदस्यता लें टिप्पणियाँ भेजें (Atom)


text:
"एँह, ......... अहिना ठिक भऽजएतै कि ।"
समय एहिना चलैत रहलै । एक दिन किछु बिदेशी हुनका घरपर अएलै आ किछु कागज–पत्र पर हस्ताक्षर कऽकऽ सहमति जना देबऽलेल कहलकै । छेदीलाल बैसकऽ ओहि कागज सबके अध्ययन करऽ लगलाह । ओहिमे पन्द्रह हजारक मसिनके अठारह लाखक बिजक तैयारी कएल गेल रहैक । ई देखिकऽ ओ एहि बातक बिरोध कएलनि । तैं बिरोध करैत देखिकऽ ओ बिदेशी सब हुनका तिन लाख रुपैया दऽकऽ कहलकनि –
"राखू।"।
तैयो ओ हस्ताक्षर नहि कऽ ओकरा सबके डाँटिकऽ भगा देलाह । ओकरा सब मे एकटा आदमी बाजलो रहै –
"तोहर भविष्य कारी छौ ।’
मुदा ओ एहि बातपर ध्यान नहि देलन्हि । आ, करिब एक सप्ताहक बाद एकटा पत्र हुनक नामसँ अएलै जाहिमे हुनकर अवकास पत्र छलैक । एहिके अलाबा भवानीक बेटासबमे एकटा बेटा सतीश होटल मेनेजमेन्ट, बिनोद कमर्स, गोपाल एम.बि.बि.एस करऽ बनारस गेलै । सबसँ छोट बेटा दिनेश पढ़ऽमे बड भुसकौल रहै । कहुना घुसकुनिया काटिकऽ एस.एल.सी. पास कएलकै आ आइ. कम. पढ़िते छोड़ि देलकै । भवानी एकटा निक आ कुशल बाप रहथि तैं धियापुताक जिम्मेबारी निकसँ निर्वाह कएलनि । अप्पन बालबच्चाक बियाहक सम्बन्धमे गोपालक बियाह झंझारपुर, निरंजनक बियाह मोतिहारी, सतिसक बियाह पटना आ बिनोदक बियाह सितामढ़ि कएलनि । मुदा दिनेशक बियाहक बात जखन चलै तखन ओ एक्कहिटा बात कहथि–
"एखनधरि किछु नहि कएलहूँ । किछु आर्जन कऽलैछी तखन बियाह करब ।’
दिनेश अप्पन लगन आ मेहनतिसँ बिभिन्न काजक शुरुवात कएलनि । हुनक कहब छलनि जे एहि दुनियामे कोनो काज खराब नहि होइत अछि, निर्भर करऽके तरिका आ करनिहारके सोंचपर फरक परैछ । जे जते मेहनति करत ओकरा ओतबे फल भेटतै । हुनका आगु जे काज अएलनि ओ छोरलखिन नइ । लकड़ि ढुवानीसँ लऽकऽ सड़क निर्माणक ठेक्का तक हुनका जे काज भेटलनि सबटा लेलनि आ, भाग्य सेहो साथ देलकनि । समयक गति अपने हिसाबसँ चलैत रहलै । गोपालके एकटा बेटी रिना आ दूटा बेटा जँहिमेसँ जेठकाके नाम राजा आ छोटकाके नाम छोटु परलै । दिनेश राजाके बड मानै । ओकर पढ़ाइ–लिखाइसँ लऽकऽ आओर सब किछुपर ओबिचार कऽ देथिन्ह । आ, दिनेश सब दिन एकहि बात कहथिन्ह –
"राजा हमर बेटा छै ।’
एकबेर निरंजन दिनेशक बियाहक प्रस्ताव रखलकै । दिनेशक पएर स्थिर भऽ गेल रहै । ओ अप्पन पएरपर ठाढ़ऽ भऽगेल रहे । तैं ओ बियाहक लेल तैयार भऽ गेलै । निरंजन अपने ससुरारिमे निक आ खानदानी लड़की पिंकी संग बियाह कऽ देलकै । बियाहक बाद त बहुतो लोक स्थिर भऽजाइए । मुदा दिनेशक ब्यापारिक क्रियाकलाप रुकलै नहि । बल्कि आओर तेज भऽ गेलै । सच कहथिन हमर बाबूजी –
"मरदाबा उपजाबे धान त मौगी लक्षणमान ।’
सबहक कहब छलनि जे हुनक कनिञा लक्ष्मीपात्र छथि । एकबेर ओ अप्पन कनिञासँ बिचार कएलनि जे भैयारीमे सबके पूँजी दऽ ब्यापार सञ्चालन कराबऽ परलै । कनिञा सेहो सबहक निक सोचि सकरात्मक जबाब देली । एहि बातपर बिचार कऽकऽ ओ बड़का भैया गोपालके बजाकऽ कहलखिन –
"भाइ, अहाँ कोनो ब्यापार सुरु कऽलिअ ।’
गोपाल कोनो प्रकारक उत्तर नहि देलकै तैं ओ फेर कहलनि –
"अहाँके जाहि क्षेत्रमे ज्ञान अछि ताहि क्षेत्रक ब्यापार करु ........ पूँजी हम देब ।’
ओना सच कही त गोपाल बनारस जाकऽ पढ़ल नहि, नक्कली प्रमाण–पत्र लऽकऽ आएल छलथि । दिनेश हुनका एक सप्ताहक समय दैत कहलखिन –
"एक सप्ताह भितरमे बिचार कऽकऽ कहु अहाँ कि करब ?"
एक सप्ताह ठिकसँ बितलो नहि रहै कि दिनेशलग जाकऽ गोपाल कहलकै–
"हमरा फिल्मके सम्बन्धमे निक ज्ञान अछि तै हम फिल्म डिस्ट्रीब्यूसनके काज करऽचाहैछी ........ मुदा एहि काजक लेल कम सऽ कम तिस लाख रुपैया चाही ।"
आमदनीक बारेमे पुछलापर ओ जबाब देलखिन –
"भाग्य जौ साथ दऽदे त साल भरिमे पूँजी निकलि जाएत ।’
दिनेश तिने–चारि दिनमे तिस लाख रुपैया गोपालके देलखिन आ चेताबनी सेहो देलखिन –
"निकसँ काज करऽब, प्रतिष्ठा नहि खसए ।’
गोपाल शुरुमे बड निकसँ काज कएलनि । मेहनति, लगन आ धैर्यतासँ काज कएलासँ सबके सफलता भेटैत छैक, हुनको भेटलनि । जाहिके देखिकऽ निरंजनके सेहो ब्यापार सञ्चालन करबाक इच्छा भेलनि आ दिनेशलग इच्छा जाहिर कऽकऽ प्रेशवला काजक शुरुवात कएलनि । फिल्मके सम्पूर्ण जिम्मेवारी गोपाल आ प्रेशक जिम्मेवारी निरंजनके सौंपल गेल रहै । साझिल भाइ बिनोदक कनिञा सब दिन बिमारे रहऽके कारणे ओ काठमाण्डूएमे रहिके ब्यवस्था कएलनि । आ ओतै ब्यावसाय करऽ लगलाह । शायद बिष्णु लोकसँ लक्ष्मी आबिकऽ ओहि घरमे बास लऽ लेने छलखिन तैं सबहक ब्यापार निके रहै ।
एक दिन बिनोद अप्पन कनिञाके लऽकऽ डाक्टर लग गेलाह । हुनक कनिञाक बिभिन्न जाँच कएलाक बाद डाक्टर हुनका एकान्तमे बजाकऽ कहलकनि जे हुनक कनिञा कहियो माय नहि बनि सकती । ई सुनिते हुनका पर पहाड़ खसि पड़लनि । जखन ओ डाक्टर लगसँ अएला तखनेसँ ओ त किछु बजबे नहि करथि । हुनक कनिञा हुनकासँ बेर–बेर पुछबो कएलखिन मुदा ओ कोनो प्रकारक जबाब नहि देथिन्ह । ओइ दिन हुनका दिनोमे अन्हार जकाँ महसुस होइत छलनि । ओ घर कटाओन लगै छलनि । मुदा कि ...........। करिब पाँच बजे एकटा झोड़ा लऽकऽ ओ कालीमाटी दिश तरकारी किनऽके बहानासँ निकललाह । किछुए दूर आगू हुनक परम मित्र रामकिशन हुनका भेटलनि । अप्पन मित्रके देखियोकऽ आन दिन जकाँ हुनका चेहरापर मुस्कान नहि अएलनि तैं हुनका बुझऽमे चलि अएलनि जे पक्का कोनो मुस्किलमे अछि । तेँ ओ बिनोदक हाथ पकरिकऽ कहलकै –
"रे, चल दारु पिबै छी"।
दुनू ओतैके भठ्ठिमे गेल आ ब्रिन्चिपर बैसिगेल । काउन्टरपर बैसल युबकके रामकिशन एक बोतल दारु ल्ऽ कऽ आबऽ लेल आदेश देलकै । कनिक देरक बाद एकटा पच्चिस–तिस बर्षक महिला एकटा बोतलमे दारु, दूटा गिलास आ एकटा थारीमे मुरही, दालबुट आओर किछु लाबिकऽ टेबुलपर धऽ देलकै । रामकिशन दूनु गिलासमे दारु धएलकै आ एकटा गिलास अपने उठएलकै आ दोसर मिताके उठाबऽलेल आग्रह करैत ’चियर्स’ कहलकै । दारु पिबऽके क्रममे करिब आठ बजे धरि चलैत रहलै । रामकिशनके त कम मुदा बिनोदके कने बेशिए निशा लागि गेल रहए। तखन मूँह लरबरबैत बिनोद अप्पन मितसँ कहलखिन–
"आइ हमरा डाक्टर कि कहलकऽ से तोरा बुझल छौक ..... नइ होतौ बुझल ........ कैला त तु ओतऽ नहि छलेहऽ ....... आ ओकर बात हमरा सिधा दिलपर लागल । ........ ओ हमरा कहलक जे हमर कनिञा कहियो माय नहि बनिसकैए । ..... ओकरा कहियो बालबच्चा नहि होएतै ।’
एते बाजिकऽ ओ भोकासी पारिकऽ लागल कानऽ । बिनोदके कनैत देखिकऽ रामकिशन ओकरा सम्झाबऽ लागल । अन्ततः ओ सम्झा बुझाकऽ बिनोदके ओकर घर पहुँचाकऽ अप्पन घर दिश चलल । ताहि दिनसँ बिनोद प्रायः सब दिन पिबऽ लागल । एहि बातक चर्चा प्रायः सब दिन घरमे चलै मुदा कारण किनको बुझल नहि छलनि । एक दिन निरंजन, दिनेश आ बिनोदक कनिञा लक्ष्मीसंग बैसकऽ बिनोदके दारु पिबऽके कारण प्रति बिचारबिमर्श करऽलेल बैसल मुदा कारण किनको बुझल नहि छलनि । बिभिन्न बातसभक सम्भावना भऽसकैए कहिकऽ ओ सब चर्चा करैत रहे । ताबते लक्ष्मी बजलिह –
"पहिल दिन दारु पियलमे घर पहुचाबऽ रामकिशन आएल रहै । ...... एहि सम्बन्धमे पूर्ण जानकारी ओकरा होएत ..... ।"
ई बातक बाद दिनेश आ निरंजन दूनु भाइ रामकिशन लग पहुचल । बहुत देरक बिचार-बिमर्शक बाद ओ घटना पूर्ण रुपसँ कहलकै । तखन दूनु भाई ओतऽसँ घुरि आएल । आब बात अएलै समस्याक समाधानके । आखिर कि कएल जाए । दोसर बियाह कऽदेलासँ घरमे मात्र कल्लह बढ़ि जएतै आओर किछु नहि । एहि समस्याक समाधान बड कठिन भऽ गेलै आ जौँ एहिना रहत त भाइसँ हाथ धोबऽ परत । ओ त एकटा आओर नमहर समस्या भऽजाएत । बहुत देर धरि बिचार बिमर्श कएला बाद निरंजन कहलकै –
"हम अप्पन जेठ बेटाके दऽ दै छी ।"
तकर बाद दिनेश कहलकै –
"बेटी चाही त हम अप्पन बेटीके दऽदैछी ।"
आ सेहे भेलै । एकटा पूजाके आयोजना कऽकऽ निरंजन अप्पन आठ बर्षक बेटा आ दिनेश अप्पन तिन महिनाक बेटी सदाकऽ लेल दऽ देलकै । फेर, समय निकसँ चलऽ लगलै । नहि त कोनो कष्ट आ नहि त कोनो झंझट । दिनेश अप्पन बडका भाइके बेटा अभिषेकके बड मानै । ओ अभिषेकके प्रेमसँ राजा कहिकऽ बजाबै । आ ओकरे सभ दिन आगु बढाबऽमे प्रयासरत रहै छलाह । दिनेशक मोनमे रहै जे ओकरा निक बनाबी आ बेटा ओहे बनि जाए । दिनेशक ब्यापार खुब निकसँ चलै । तैं ओ अप्पन ब्यावसायके खुब निकसँ बिस्तार करऽ लेल राजधानीमे कार्यालयक स्थापना कएलनि । जे प्रमुख कार्यालय रहलै आ शाखा कार्यालय सभ बिभिन्न जगह । ब्यापार ओतहू निके गतिमे चलैत रहलै । मुदा काठमाण्डू एकटा खर्चाक प्रमुख बाट सेहो छैक । आ एकटा आओर बात जे लगभग सबहक मुँहसँ सुनैछीऐ–
"काठमाण्डू बाबा पशुपतिनाथक एहन धाम छैक जतऽ निक काज कैनिहारके शरण भेटै छैक आ अधलाह काज कैनिहार जतऽ सँ आएल रहैए ओ ओतहू निकसँ नहि रहऽपबैए ।"
ठिक ओहिना भेलै ओकरा अमृत नामक ब्यत्तिसँ परिचय भेलै । जे बिभिन्न ब्यत्ति सभसँ दिनेशक परिचय करौलकै । एहि क्रममे भारतिय ब्यापारी गुप्ताजीसँ परिचय भेलै आ लगले किछु दिनक बाद सोना–चाँदीक ब्यापारी दिपकसँ परिचय भेलै । सबहक बात बुझि ओ अप्पन कनिञा आ एकटा फेर बेटी भेल रहै ओकरा आ राजाके लऽकऽ काठमाण्डूए चलि आएल । ओ समय, ब्यापारक बड निक समय रहै । बहुतो लोकके इच्छा छलनि जे दिनेशक पार्टनर बनिकऽ काज करी । आ, एहि क्रममे एकटा बिरगंजक ब्यापारी अशोक हुनका लग ब्यापारक लेल प्रस्ताव रखलाह । दिनेश सकरात्मक जबाव देलखिन । मुदा एकटा कहबी छैक –
"सब दिन होत न एक समाना ।"
ब्यापार आओर बिस्तारक क्रममे हुनक किछु साथी सभ सोनाक ब्यापार करऽ लेल हुनका बिचार देलकनि । नाफा त खुब रहै । दिनेश करऽ लेल तैयार भऽ गेल । सोना हङकङसँ अबै आ नेपाल होइत भारत । एक टिपमे दू सँ तिन लाखक बचत । एहि काजमे दिनेश अप्पन टोल परोसक साथी भाइ सभके काज देलखिन । सभके एकबेर–दूबेर हङकङ जएबाक मौका भेट जाइ छलनि । मुदा एकटा कहबी हमर मा हमेशा कहै छलखिन –
"कुकूरके घी नइ पचै छैक ।"
नहि जानि किए नहि पचै छैक । भऽ सकैए ओकरा खाएके लुरि नहि होए । दिनेश ब्यापारसभ देखभाल करऽलेल अप्पन माझिल भाइ निरंजनके जिम्मा दऽ देलक । आ, अपने क्यासिनो आ बिभिन्न जुवाक अड्डासभ घुमऽ लागल । दिनेश एकटा आओर ब्यापार सुरु कएलकै । जखन नेपालमे भ्याट (भेल्यू एडेड टेक्स) बि।सं. २०५२सालमे अएलै आ तकर नियमावली २०५३ क बाद सम्पूर्ण ब्यपारी सभके दर्ता होबऽजाए परलै । ताहि समयमे बहुतो ब्यापारीलग समान त रहै मुदा ओकर बिल त नहि रहै । आन्तरिक राजश्व कार्यालयद्वारा सर्बेक्षण सुरु भेलाक बाद बिलक श्रृजना करब शुरु होबऽ लगलै । ई ब्यापार बड चलै । ओ अप्पन टोलक साथी–भाइसभक नाममे फर्म आ कम्पनी दर्ता कराकऽ बिल बेचब चालू कयलक । आ, आम्दनीसँ क्यासिनो जाएब, दारु पियब आदी–इत्यादि । एहि सन्दर्भमे एकटा संस्कृतमे बड सुन्दर कहबी छैक –
"भाग्यं फलतु सर्वत्रः न च बिद्या न च पौरुषः"
अर्थात एहि दुनियामे जे किछु होइछ भाग्यसँ नहि त बिद्या आ नहि त तागतसँ । भाग्य खराब जौ भऽ जाए त ककरो किछु नहि लगैछ । ओकर भाग्य खराब तहिएसँ सुरु भेलै जहिया ओ ब्यापारक देखभाल निरंजनके हाथमे दऽ देलकै । बि.सं. २०५७ साल जेष्ठमे हम काठमाण्डू अएली आ २०५८ साल जेष्ठ १० गते दिनेशक अफिसमे एकाउन्टेन्टक पदपर हमरा नोकरी भेल । बि.सं. २०५९ साल जेष्ठ १९ गते राज परिवारक हत्या पश्चात देशमे अशान्ति फैलल रहै । तकर बादक तात्कालिन प्रधान मन्त्रि शेरबहादुर देउवा द्वारा देशमे संकटकालक घोषणा भेलाक बाद नेपालक ब्यापारमे मन्दि आबऽ लगलै । आ, सुरक्षाक जाँचक प्रभावसँ ब्यापार प्रभावित होबऽ लगलै । जाहिमे दिनेश अपने गामपर रहऽ लागल । ओतै होटल आ फैक्ट्रीके देखभालमे लागि गेल । काठमाण्डूमे अशोक कहियोकाल अबै मुदा पुरा देखभाल राजाक हाथमे रहै ।एहि क्रममे एकबेर फैक्ट्रीक अडिट चलैत रहै । हमरा ओतऽ एक्सपर्ट बनिकऽ जएबाक मौका भेटल । मुदा हमरा ओतऽ फैक्ट्रीक हिसाब–किताब कम आ सोना चाँदीवाला हिसाब देखऽलेल बेशी आग्रह कएल गेल । छ बर्षक पहिलेके हिसाब रहै । ओ हिसाबमे की देखाओल गेल छैक से हमरा किछु बुझऽमे नहि आबे । तिन दिन हम लगातार ओकर अध्ययन करैत रहली । बादमे ई बुझऽमे आएल कि ओ हिसाब गलत रहै । ओहिमे अरसठि लाख नाफा होबऽचाही मुदा मुदा छेहतर लाख घाटा देखाओल छलैक । हम अपना अनुसार ओ रिपोर्टके ठिक बनाकऽ दिनेशक कनिञाक हाथमे दऽ देलियइ । दोसर दिन साँझक समय रहै । दिनेश हमरा बजाबऽ लेल हमर कोठरीके नोकरके पठौलक । हम तुरत ओतऽ गेलीऐ । सम्मान पूर्वक ओ हमरा बैसऽ लेल आग्रह कएलक । हम ओतऽ सोफापर बैसि गेलिऐ । नोकरके ओ ओतऽसँ जाएके लेल आदेश देलकै । ओकरा ओतऽसँ गेलाक बाद दिनेश आ हुनक कनिञा बातक शुरुवात कएलखिन । पहिने दिनेश हमरासँ पुछलक –
"हँ सन्तोष, जे कागज तोहर चाची हमरा देखऽ देलकौ से ....... कि ठिक छौ । तों कतेक बिश्वस्त छे, अप्पन काज प्रति ?"
"जी" –हम जबाब देलिऐ ।
"एतऽके नामी अडिटरके हाथसँ बनाओल ब्यालेन्स शिटके तों गलत कहिरहल छही .. एहि लेल तों बिचार कऽले .......आ, अडिटर संगैह हमर बाप समान भाइ सेहो बदनाम भऽरहल अछि ....... एहि बातक बिचार कऽले ।"
हम कने मुस्कैत कहलीऐ –
"एकाउन्टमे चचा ई कतौ नहि लिखल छैक जे नामी आदमी बनएतै त गलत नहि होएतै आ नहि तऽ कतौ लिखल छै जे कोनो बडका आदमी बदनाम हुए त चुप भऽजाइ । ....... आ ओहुना हमर गुरुजी पढ़ऽएने छथि जे अडिटक काम गल्ती आ जालसाजी पत्ता लगाउ आ ओकर रोकथाम करु ।"
हुनक कनिञा हमरासँ फेर पुछलखिन –
"अहाँके अप्पन हिसाबपर भरोशा अछि कि नहि ?"
सकरात्मक मुरी हिलाकऽ हम जबाब देलिऐ । फेर ओ सभ अडिटर आ भाइसाहेबके बजाबऽके बात कएलनि । हम फेर कहलियनि –
"जी हमरा एकटा अनुभव अछि जौं ओ अडिटर दोसरके कहलपर हस्ताक्षर कएने होएत त ..... नहि आओत ।"
"हेतै, ....... अहाँ जाउ, अराम करु ।" –हुनक कनिञा हमरा कहलखिन ।
हम ओतऽसँ अप्पन कोठरीमे अएलहुँ । किछु देरक बाद खाना त खएली, मुदा निन्न नहि आबे । रातिमे कखन निन्न परल से धरि बुझबे नहि कएलिऐ । भोरमे करिब आठ बजे नोकर चाह लऽकऽ उठाबऽ आएल । आ, चाह हाथमे दैत कहलक–
"निरंजन भैया सेहो आएल छथि, ........ किछु पिताएल जकाँ बुझाइछथि ।"
हम ओकरा हाथसँ चाह लऽलेलिऐ । चाह पिलाक बाद ओतै राखल लोटामेका पानिसँ हम मुँह धोएलिऐ आ रुमालसँ मुँह पोछैत निच्चा उतरलिऐ । हमरा देखिते निरंजन पिताकऽ बाजल –
"कि रे, तों तऽ हिरो भऽगेले ?"
तखने दिनेशक कनिञा निरंजनके कहलखिन –
"आप उसको कुछ मत बोलिए ....नहि तो ठिक नहि होगा .....’।
एतबे बात पर ओ शान्त भऽगेलै । तखन दिनेश हुनकासँ पुछलकनि –
"भैया, ओ अडिटरके कि भेलै ?"
एकदम शान्त भऽ बिनम्र आवाजमे निरंजन जबाब देलकै –
"ओ त बाहर गेलछै ।"
"त ....... अहाँ सन्तोष जे हिसाब निकाललकैए से देखलिए, कि नहि ....?"
"हँ, देखलिए ।"
"कि बुझाइए ?"
दिनेशक प्रश्न सुनिते निरंजन बजलै –
"गँरि धोबऽके त लुरि छैहे नइ, ..... ओ कथी हिसाब निकालतै ।"
हमरा बेइज्जत कऽकऽ बजैत सुनिकऽ दिनेशक कनिञाके बरदास्त नहि भेलनि आ ओ निरंजनके डटैत बजलिह –
"माइन्ड योर ल्याङ्गवेज ........ आप मुँह सम्हालकर बोलिए ....... एक अफिसर रैंकके आदमीको आप इस तरह बोलते आपको शरम आनी चाहिए ।"
जहिना ओकरा डाँट परलै ओ मुहसँ गारि निकालिते ओतऽसँ चलि गेलै । हमहुँ अप्पन काठरीमे जाकऽ कपड़ासभ जे बाहरमे रहे ओहिके बैगमे धऽकऽ बाहर निकलैत रहि । ई देखकऽ दिनेश हमरा हाथसँ बैग लऽलेलक । आ, हाथ पकड़िकऽ अप्पन कोठरीमे लऽ जाकऽ सोफापर बैसऽ लेल कहलक । ताबते हुनक कनिञा सेहो निरंजनके गारि पढ़िते ओहि घरमे अएलखिन । जखन ओ सेहो बैस गेलखिन तखन दिनेश गम्भिर भऽ हमरा कहलनि –
"देख सन्तोष, लोक जीवनके छोट कहै छैक, मुदा जीवन छोट नहि छैक । एहिमे लोक जस–अपजस, ...... धर्म–पाप, ...... प्रेम–घृणा, आदि बिभिन्न चिजक भागिदार बनैछ । हालाकि केकरो किछु लऽलेलासँ किछु नहि बिगड़ैछैक ।..... एकटा चोरके बारेमे जौ कहऽ परै त ओ केहन केहन घरमे चोरी करैछ, मुदा पुरी त नहिए परैछ । ....... माय हमर कहबाक आशय ई अछि जे भेलै भऽ गेलै । ...... जहिना तों रातिमे कहले जे ओ अडिटर नहि आओत तहिना नहि आएल .... जखन की ओ हमरा भोरमे भेटले छल । ..... खैर, तों ई अडिट कऽकऽ हमर आँखि खोलि देले माय एमकी बेरके सभहेसँ नमहर प्रमोशन तोरे भेटतौ । ..... हँ, आब कह तों ई बेग लऽकऽ कतऽ चलले ?"
हम मुरी गोतनहि कहलियइ –
"मुड अफ भऽ गेल जनकपुर जाकऽ चलि अबै छी ।"
ताबते हुनक कनिञा बजलिह–
"भोजन कऽलिअ, तखन चलि जाएब ।"
बात काटब उचित नहि रहे माय हम भोजन करऽ बेर तक रुकि गेली । भोजन कएला बाद दिनेश हमरा एकटा लिफाफ देलक । तकर बाद हम ओतऽसँ जनकपुर चलि देली । काठमाण्डू अफिसक परोशमे एकटा अडिटक अफिस रहै । आ ओतऽ सुजाता नामक एकटा लड़िकि काज करै । देखऽमे मूँह–कान त निके रहै मुदा ओ लोभी प्रबृतीके रहै । राजाके अप्पन मुँह–कान त निक रहै नहि मुदा काका वाला पाइ त रहै जाहिके बलपर बराबर स्पेशल नास्ता आओर बिशेष ब्यवस्था करै । ओ लोभसँ ओकरा पाछु पड़लापर राजाके अनुभव होइक जे ओ ओकरासँ प्रेम करऽ लगलीह । माओवादीक चन्दा आतंकके प्रभावसँ दिनेश अप्पन अफिसके घरमे लऽगेल मुदा राजाके सुजातासँ भेटऽबाला क्रममे चलैत रहलै । बजारमे ब्यापारीसभ लग पाइ बाँकी त रहबे करै आ ख्याती सेहो । जेकरा कहै केओ नहि नइ कहै । ओ जतऽसँ चाहै पाइ उठऽबै आ सुजाता जे कहै किनदइ .... । किछु दिन बाद दिनेश बिमार भऽगेल । काठमाण्डूसँ दिल्ली धरि इलाज चललै । ओमहर अशोकक लगानी सबटा डुबि गेलै । क्यासिनोक प्रभाव पड़िते रहै । दोसर दिश राजा सबहे पार्टी सभसँ अग्रिम पैसा उठाकऽ सुजातामे खर्च करऽ लागल । रोकऽवाला केओ रहै नहिए । एक दिश स्टाफ सभके तलब नहि आ दोसर दिश चालिस–पचास लाख रुपैया चारिए महिनामे राजा खर्च कऽ देलकै । दिनेश बेटा कहिक पालने जे पोशपुत रहै जेकरा ओ प्रेमसँ राजा कहथि से साँप रहै से हुनका बुझल नहि छलनि । ओ त सोचथि जे हुनका बाद हुनक ब्यापार आ परिवारक देखभाल राजा करत मुदा ओ .......। दिनेशके दवाइसँ किछु दिन ठिक रहै आ फेर जहिनाके तहिना । दारुक कारण किडनी खराब भऽ गेल रहै । एहिना एकबेर हुनका बड़जोर मोन खराब भऽ गेलनि त एम्बुलेन्ससँ पटना लजाइते बेर ओ अप्पन पत्निके कोरामे ई संसारके छोरिकऽ सदाके लेल चलि गेला । ओतैसँ सतिश फोन कएलकै । हमरा सभके मालुम भेल । राजा संगहि ओकर परिवारके अन्य सदस्यसभ सोल्टि होटलके गाड़ी लऽकऽ गेलथि । आ हम आ रंजन बससँ गेलीयइ । बसमे हमरा त कनी देर निनो परल मुदा रंजन भाइजीके निन्न साफे नहि पड़लनि । किए त हुनको नामक एकटा कम्पनीसँ कारोबार बहुत भेल रहै मुदा आयकर एक्कहुटा रुपैया बुझाओल गेल नहि रहै । सायद स्टाफसभमे सभसँ बेशी ओहे बेचारा दुःखी रहे । मुदा दिनेशक अप्पन ब्यबहारक कारणे ओ हमरा कहलनि –
"सन्तोष भाइ जिवनमे कहियो हमरा लग कने बेशी पाइ अएलै त हम दिनेश भैयाके नामके धर्मशाला वा बिद्यालय जरुर बना देबै ।"
प्रातः स्थानिय बजार सोगमे एक दिनक लेल बन्द भेलै । आ करिब चालिस प्रतिशत परिवारमे कन्नारोहट । दिनेशके मरलाक बाद राजा आ ओकर बाबू गोपालके त लौटरीए पड़िगेलै । लोकके देखाबऽ लेल कानऽ लगै आ फेर आपसमे खुसी बाँटऽ लगै । राजा जे दिनेशक पोशपुत रहै ओकरा अप्पन धर्मक मायसँ ताबते मतलब रहै जाबे ओ दिनेशक ब्रास्लेट, औंठी, लकेट आ अन्य गहना सभ लेबऽके रहै । ओकरा हम एकबेर रोकबो कएलियइ मुदा माय त बुझे जे बेटे त अछि । आखिर ओ गहना की होइक, कतऽ जाइक ? त अकसर राजा गहनाके बैंकमे धऽकऽ पाइ निकालै आ सुजाताके कहियो नगरकोट, त कहियो धुलिखेल, कहियो दामन आ कहियो कतौ त ....... । ई क्रम चलैत रहलै । दिनेशके देहान्तक बाद सुरेन्द्र आ रंजन दुनु नोकरी छोड़ि देलकै मुदा हम नोकरी नहि छोड़ने रही । कहबी छैक –
"कौआ भेल भण्डारी त गुँहे–गुँह टार ।" सेहे भेलै । दिनेशक मरला बाद अफिसक कार्यभार सतिश, गोपाल आ निरंजनके हाथमे चलि गेलै । पहिलेके बितल घटना सबहक कारणसँ हमरासंगे सेहो किछु निक ब्यबहार नहि होए। हमहुँ छोडि देलियइ । मुदा, ओहि परिवारसँ हम अखनो नजदिक छियइ । ई कथा लिखऽसँ किछु दिन पहिने दिनेशक कनिञाके एते ओसभ दुःख देबऽ लगलै कि ओ नैहर चलि गेलि !
समाप्त


text:
विलियम हन्ट
विलियम होम्यान हन्ट ओएम (२ अप्रैल १९८२७ – ७ सितम्बर १९१०) एक अङ्ग्रेज चित्रकार छल । एहि वाहेक ओ प्री-रयाफेलाइट ब्रदरहुडक संस्थापक छल । विलियमद्वारा बनाएल गेल चित्रसभ बहुत ध्यानपूर्वक विस्तार, ज्वलन्त रङ्ग आ विस्तृत प्रतीकसभके उजागर करैत छल । प्री-रयाफेलाइट ब्रदरहुडक सम्पूर्ण सदस्यसभमे सँ हन्ट मात्र अपन कार्य आ सङ्गतिप्रति करियरभरि तटस्थ रहल । ओ प्राय अपन चित्रकारीमे लोकप्रिय दृष्टिकोण आ अपन कार्यसभके सार्वजनिक दृश्यता अधिकतम करैक लेल उत्सुक छल ।[१]
जीवनी[सम्पादन करी]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ Judith Bronkhurst, ‘Hunt, William Holman (1827–1910)’, Oxford Dictionary of National Biography, Oxford University Press, 2004
बाह्य जडीसभ[सम्पादन करी]


text:
अवाक
दुनियाँक
एक-एक मनुखकेँ जहिना अपन देश-कोस आ अपन भूमि-मातृभूमिक प्रति ममता सिनेह रहै
छै तहिना हमरो जगल। कोनो अधला वृत्ति तँ छीहो नहियेँ जे बेसी तर्क-वितर्क आकि
विचार-विमर्श करैक परयोजन पड़ैत। देह-दशासँ दुब्बर रहितो अपन मातृभूमिक गरिमा
बढ़बैले समाजसँ अनुचित विचारो आ काजो मेटबैक संकल्प मनमे रोपलौं। अनुचितक विरोधमे
बाजब शुरू केलौं, मुदा बाजबे धरि रहलौं। जइसँ कोनो भीड़-भड़क्कासँ कहियो भेँट नै
भेल। मनो आ मनक विचारो तइसँ कनी-मनी सकता गेल। मन सकताइते अनुचित काज रोकैक उत्साह
जगल। उत्साहक दोसरो कारण भेल, ओ भेल जे हमरा सन-सन बहुत गोटे हमरे संग संकल्प
मनमे रोपलक। जइसँ एक तरहक विचारक जनम भेल। जहिना आमक आँठीमे पीपही जनमिते दू
दलिआ बनि आँठीक गुद्दा रगड़ पाबि पीपहीक अवाज दिअ लगै छै तहिना मन पीपीया लगल।
गाममे
एकटा घटना भेल। घटना कि भेल जे रामलालक बकरी चोरि भऽ गेल। ओना मालो-जाल आ बकरीओ-छकरीक
चाेरिओ होइए आ अपनो डोरी टुटने वा खुजने सेहो खुट्टा छोड़ि हटि जाइए। खुट्टा
सून देखने ताक-हेर मलकार करिते अछि। मुदा होइ दुनू छै। चोरिओ होइ छै आ खुजबो
करै छै। खुजलाहा भेट जाइ छै मुदा चोरौलहा चल जाइ छै।
भोर
होइते रामलाल बकरी टोहियबए लगल। परिवारक सभ तूर वाड़ी-झाड़ी, अड़ोसी-पड़ोसीक
खेत-खरिहाँनमे ताकए लगल। सौंसे गाम बकरी चोरिक गन्ध पसरि गेल। जेतए-तेतए माने
चौक-चौराहासँ लऽ कऽ दुआर-दरबज्जा, इनार-पोखरिक घाट धरिमे एक्के चर्च। रामलालक
बकरी चोरि भऽ गेल। तही बीच दोसरो गन्ध निकलल। ओ निकलल जे किछु रतिगर दबि कऽ
गरम-मसालाक गन्ध पसरल। भरिसक केतौ मासु रनहाइए! एती रातिमे! मुदा भाइयो तँ सकिते
छै जे कियो दरभंगा-मधुबनीसँ राति दबा मासु-तासु अनने हेता। पोखरिक पानिक हिलकोर
जकाँ गामोमे हिलकोर उठल, मुदा केतौ असथिर तँ केतौ तेज गति आएल। रौतुका मासुक सुगन्ध
मुदा बकरी चोरिक भाँज खोललक। भाँज खुजिते चोर-मोट धड़ा गेल।
समाज
तँ समाज छिऐ, ऐठाम तँ गोली-बन्दूकक ओगरवाहि नै छै, ऐठाम तँ समाजक दसटा लोके अपन
उचित-अनुचितक विचार करता। ई तँ नै जे फल्लाँ-गाम चोरक छी आ चिल्लाँ-गाम नीक
लोकक। गाममे नीको लोक अछि आ चोरो अछि। सतो बजनिहार अछि झूठो बजनिहार तँ अछिए,
इमानदारो अछि आ बेइमानो अछि तहिना सूदिखोरो अछि आ सूदि देनिहारो तँ अछिए।
मुदा गाम-समाज तँ ओहेन जगहक इजोत छी जैठाम ऐनाक जरूरते ने छै, हाथक कंग भूमि
जकाँ।
बकरी चोरौनिहार अपन पूर्व संस्कारक परिचए दैत ताल
ठोकि अपन पैघ-पैघ वृत्तिक चर्च बखानि देलक! वातावरण एहेन भऽ गेल जे बकरीएक
तराजूपर गाम तौलाइक परिस्थिति बनि गेल। पनचैतीक समए बनल। पनचैतीमे समाजक एते
लोकक जुटान भरिसक कोनो पनचैतीमे कहियो नै भेल छल। कोनो काजक एकमुहरी विचार
काजकेँ हल्लुक बनबै छै, से नै भेल। विचारधाराक धारमे चोरि फँसि गेल!
अन्तिममे.........................
ओही
दिन मुस्की आ मुस्कानकेँ देखलौं। रामलालक मुस्कान अपन जिनगीक लाली परहक, मुदा
ओ लालीक जड़ि की? से के देखत जेकरा ले चोरि करी सएह कहए चोरा! कहलिऐ-
“रामलाल, तोहरबला केस आब मरानपर आबि गेल अछि। बीस बर्खसँ तँ केसमे फँसल
सोलहो गोटे मधुबनी रेंगबे केलौं आ खरचो केलौं। अन्तिम तोर केसक छी, विधि-बेवहारमे
खर्च होइते छै, किछु उचितो किछु अनुचितो। तँए अगिला खर्च तूँ दऽ दहक।”
मुस्कान
भरल मुहसँ रामलाल बाजल-
“हमहीं तोरा सभकेँ पनचैतीमे मारि करए कहने रहियऽ जे केसक खर्चा मंगै छह?”
रामलालक
गप सुनि अवाक भऽ गेलौं।
ओना
मरैसँ पहिने लोक अङेज नेने रहैए जे मुइलोपर अस्सी मनक भार पड़बे करत तइले चिन्ता
केने चीता मानत। जे बीस बरख लड़ल ओकरा बुते फरिछौल नै हेतै। मुदा...?¦१,०४१¦ १७ मई २०१४


text:
Alankarasagara by Dinabandhu Jha
लेखक- महावैयाकरण दीनबन्धु झा
काशीमे व्याकरण, दर्शन आ काव्यशास्त्र पढ़ि गाम इसहपुरमे अपना घर पर चौपाड़ि चलाए दस वर्ष निःशुल्क विद्यादान कएल। पछाति लक्ष्मीवती विद्यालय, सरिसब मे तथा संस्कृत विद्यापीठ, दरभंगामे आजीवन अध्यापन कएल। करीब 16 ग्रन्थ लिखल। विशेष उल्लेख्य अछि- मैथिलीमे मिथिलाभाषाविद्योतन, मिथिलाकोष, आ अलंकार सागर तथा संस्कृतमे भूषणसार, लिङ्गवचनविचार, रसिकमनोरञ्जिनी, समासशक्तिदीपिका। सभ प्रकाशित-प्रशंसित। शतकपूर्तिक अवसर पर दीनबन्धु-स्मृतिग्रन्थ प्रकाशित भेल। 2004 ई.मे साहित्य अकादमी हिनक जीवनचरित प्रकाशित कएल। हिनक मिथिलाभाषाविद्योतन पर मैथिली-साहित्य-परिषद् हिनका महावैयाकरणक पदवी प्रदान कएल जे मानू हिनक दोसर नाम भए गेल। ई मैथिली कें सर्वप्रथम मानक स्वरूप देल जे आइ धरि चलि रहल अछि।
अलङ्कार सागर
मैथिली भाषाक व्याकरण एवं कोष लिखलाक बाद महावैयाकरण दीनबन्धु झा सर्वाङ्गीण भाषाशास्त्रक एक अंगक रूपमे अलङ्कार विषय पर अलङ्कारसागरक रचना आरम्भ कएल, जे हुनक मृत्युक कारणें अपूर्णे रहि गेल। एहिमे मात्र 25 गोट अलङ्कारक विवेचन भए सकल। एकर प्रथम प्रकाशन पं. गोविन्द झाक द्वारा उपलब्ध कराओल गेल प्रतिलिपिक आधार पर आचार्य रमानाथ झाक सम्पादनमे 1967 ई.मे ग्रन्थालय प्रकाशन, दरभंगा सँ भेल। किछु अंश ग्रन्थकारक उपसृष्टधात्वर्थसंग्रहक संग संस्कृत विश्वविद्यालय दरभंगासँ सेहो छपल। एकर बादो मूल पाण्डुलिपिक किछु अंश पं. शशिनाथ झाक संरक्षणमे छल जाहिमे अप्रकाशित 4 टा अलंकार भेटल। सभटा संग्रह कए एतए कुल 30 अलंकारक संकलन कएल गेल अछि। एकर अतिरिक्त ग्रन्थलेखनक क्रममे बनाओल गेल अलङ्कारसूची आ विभिन्न ग्रन्थमे ओकर सन्दर्भ अग्रेतर शोधकर्ताक लेल एतए देल गेल अछि।
एतए काव्यालङ्कारक मौलिक विवेचन पारम्परिक शाब्दबोध-शैलीमे कएल गेल अछि। संस्कृतक काव्यशास्त्रीय ग्रन्थकें उद्धृत करैत ग्रन्थकार मैथिली भाषाक प्रकृतिक अनुरूप अलङ्कारक विवेचन कएने छथि, तें मैथिलीक सन्दर्भमे शास्त्रक मौलिक उद्भावना भेल भेल अछि। एहि दुर्लभ ग्रन्थक पुनःसम्पादित स्वरूप एतए प्रस्तुत अछि।


text:
भारतीय गणराज्य क बिहार प्रान्त क उत्तरी सीमा पर बसल सीतामढ़ी। जिला मुख्यालय स पांच किलोमीटर दक्षिण-पश्चिम मे पुनौरा नामक स्थान पर जगत जननी सीता क जन्म भेल अछि। आइ एहि ठाम छोटसन रामजानकी क भव्य मंदिर अछि।
बाल्मीकिक अनुसार सीतामढ़ी मिथिलाक राजा सीरध्वज (मिथिला क राजा कए जनक कहल जाइत अछि, राम ससुरक नाम सीरध्वज छल)क राज्य क हिस्सा छल। हुनकर राज काल मे मिथिला मे भयंकर सूखा पड़ल। तखन इ भविष्यवाणी भेल जे राज्य क पालनहार जनक यदि स्वयं हल चला खेत मे सीताक (हल स बनल कियारी) निर्माण करथि त बरखा संभव होएत।
जनकपुर मे पंडित जगहक निर्धारण केलथि, नरेश सीतामढ़ी एलाह। सीतामढी क पुनौरा मे जखने हल खेत मे जोतल गेल धरती मे गड़ल एकटा घड़ा निकलल। ओहि मे स लक्ष्मी अवतरीत भेलीह। जखने जनक हुनका गोद लेलथि, झमाझम बरखा शुरू भ गेल। जगत जननी कए बचेबा लेल जनक एक मड़ई (झोपड़ी) मे चल गेलाह। संगहि हल स बनल कियारी अर्थात सीता मे भेटल जगत जननी क नाम सीता राखल गेल। जे बाद मे वैदेही, जानकी आ मैथिली नाम स सेहो विख्यात भेलीह। ओ मड़ई एखनो सीतामड़ई क नाम स अवस्थित अछि। कहल जाइत अछि जे सीतामड़ई कालान्तर मे अपभ्रंश भ सीतामढ़ी भ गेल।
मिथिला मे सीताक जयंती उत्साह स नहि मनाउल जाइत अछि। ओना एहि दिन धार्मिक अनुष्ठान होइत आयल अछि।
मिथिलाक राजा सीरध्वज क बाद मिथिलाक जनक भेलाह औदास। ओ जानकी नवमी दिन कोनो क्षत्रिय आ ब्राह्मïण कए खेत मे हल चलेबा पर प्रतिबंध लगा देलथि। ओहि दिन स आंगन मे हलक पूजा होइत अछि संगहि कामना होइत अछि जे ककरो घर मे सीता सन कपार ल बेटी नहि जन्म लिए। मिथिला मे आइ सेहो सुहाग लेल गौरीक पूजा कैल जाइत अछि, जखन कि सीताक पूजा लक्ष्मीक मंत्र स होइत अछि। अर्थात मिथिला मे सीताक पूजा नहि होइत अछि।
आइ धरि अवधक परंपरा कए प्रचारित करबा मे लोक लागल रहल आ मिथिलाक परंपरा उपेक्षित रहल। जाहि स परंपरा खत्म भ रहल अछि। सीताक कारण अवध मे पुतहु कए लक्ष्मी कहल जाइत अछि, जखन कि मिथिला मे बेटी कए इ उपाधि अछि।
अपन बहिन उर्मिला क कष्ट देखि राजा औदास इ परंपरा चला देने रहथि जे एक घर मे तीन बहिनक विवाह नहि हुए। सीताकविवाहक दिन मिथिला मे विवाह सेहो मना छल, मुदा अतिउत्तम लग्न हेबाक कारण अवध संग आब मिथिला मे सेहो लोक विवाह लेल तैयार भ गेल अछि। एकर पाछु विद्वानक कहब अछि जे
सीताक पिता अपन बेटीक सुख लेल जे भ सकैत अछि केलाह, मुदा हुनक बेटी जीवन क हर दुख भोगलीह। एहन मे सीताक जीवन स जुड़ल कोनो प्रक्रिया कए दोहरेबा लेल मिथिलाक लोक तैयार नहि छल।
सीताक जन्म स एकटा आओर पक्ष सामने अबैत अछि जे मिथिलाक जमीन मे खुद लक्ष्मी बसल छथि।अर्थात मिथिला क उन्नति ओहि ठामक जमीन मे गड़ल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
शटल सेवा शुरू करय के विचार
पूर्व-मध्य रेलवे समस्तीपुर-दरभंगा... समस्तीपुर-खगड़िया... समस्तीपुर-बरौनी आओर समस्तीपुर-मुजफ्फरपुर के बीच शटल ट्रेन सेवा शुरू करय के विचार करि रहल अछि. एकरा लेल समस्तीपुर मंडल के अधिकारी रूपरेखा तैयार करि रहल छथिन्ह. विस्तृत रिपोर्ट तैयार भेलाह के बाद ओकरा मुख्यालय भेजल जाएत. ओना ई सेवा शुरू करय केर लेल कम सं कम आठ टा इंजिन आओर 40 टा डिब्बा के जरूरत पड़त. अखन लोक सभ के आबय जाए मे बड़ दिक्कत के सामना करय पड़य छन्हि. स्टेशन पर चारि-चारि...पांच-पांच घंटा बैसल रहुं ट्रेनक कोनो था-पता नहिं रहैत अछि. कई बेर त लगैत अछि जे पायरे-पायरे गेल रहितहुं तं ट्रेन सं पहिने पहुंचि गेल रहितहुं. खैर देखिऔ कि होएत अछि.
Subscribe to: Post Comments (Atom)


text:
सहरसा मे हुड्डा
सहरसा मे सोनबरसा के शाहपुर मे हरियाणा के मुख्यमंत्री भूपिंदर सिंह हुड्डा सोम दिन 149 टा घर लोक के सौंपलखिन्ह. ई सभ घर शाहपुर के मुसहरी टोल मे बनाएल गेल अछि. पिछला साल कोसी मे आएल बाढ़ि के बाद हरियाणा सरकार मुसहरी टोल के गोद लेने छल. ई सभ 149 टा घर हरियाणा सरकार के तरफ सं बनाएल गेल अछि. हुड्डा जी ओकरे बाढ़ि पीड़ित के सौंपए आएल छलखिन्ह. बिहार के मुख्यमंत्री नीतीश कुमार सेहो हुनका संग आएल छलखिन्ह. मुसहरी के दु टोल मे करीब ड़ेढ हजार लोक रहैत छथिन्ह. मुसहरी टोल सहरसा शहर सं करीब 25-26 किलोमीटर दूर अछि. टोल सं रोड तक पहुंचय के लेल पहिने कच्ची सड़क छल जे आब पक्की भs गेल अछि. टोल मे पक्का शौचालय सेहो बनाएल गेल अछि. चौदहटा हैंडपम्प लगाएल गेल अछि. सौर ऊर्जा सं चलय वाला लाइट सेहो लगाएल गेल अछि. मुदा किछ लोक के ई आरोप छनि जे एहि मे काफी गोलमाल सेहो भेल अछि. पहिने स बनल इंदिरा आवास योजना वाला मकान के मरम्मत आओर रंग-पोइत कs नबका जकां करि देल गेल अछि. लोक के कहनाय छनि जे अखनो कइटा एहन घर अछि जकर पूरा मरम्मत नहि भेल अछि. प्लास्टर उदड़ल अछि आओर मिस्त्री सभ ओकरा ठीक करय मे लागल अछि. पूरा प्रोजेक्ट करीब डेढ़ करोड़ रूपया के अछि.
Subscribe to: Post Comments (Atom)


text:
मीनापुर (मुजफ्फरपुर)। तीन दिन स जारी छात्र क कोशिश आखिरकार सफल भेल। नक्सली नरम पड़लाह आ शिक्षक क पिटाई स अपन पल्ला झाड़ि लेलथि। एकर संगहि पिटाई केनिहार कए जनअदालत मे कार्रवाई करबाक घोषणा करि शिक्षक सब स बेखौफ नियमित विद्यालय एबाक अनुरोध केलथि अछि। इ अनुरोध कई दिन स बंद टेंगरारी उच्च विद्यालय मे चिपकल पर्चा मे कैल गेल अछि। माओवादी क आड़ मे हरकत करनिहार लोकक संख्या दिन प्रति दिन बढल जा रहल अछि, एहन लोक कए पर्चा मे चेतावनी देल गेल अछि। पर्चा मे कहल गेल अछि जे संगठन क नाम पर गलत हरकत करनिहार कए जनअदालत मे सजा देल जाएत। ताजा घटनाक्रम क बाद
विद्यालय खुलल आ पढाई शुरू भ गेल अछि।
विद्यालय क मैट्रिक परीक्षार्थी कए प्रवेश पत्र उपलब्ध करा देल गेल अछि। विद्यालय क अनुसेवी छात्र-छात्रा मे प्रवेश पत्र वितरित केलथि।
भाकपा माओवादी पश्चिम जोनल कमेटी क दिस स साटल गेल पर्चा पर लिखल अछि जे टेंगरारी हाई स्कूल क सब शिक्षक स अनुरोध अछि जे सब शिक्षक मिलकए स्कूल कए चालू करि। गुण्डा-बदमाश होशियार भ जाउ, सजा देबा लेल माओवादी छथि तैयार। टेंगरारी हाई स्कूल क शिक्षक प्रमोद कुमार सिंह आ वीरेन्द्र कुमार सिंह क पिटाई मे संलिप्तता स माओवादी साफ इनकार केलथि अछि आ अपन बैनर क इस्तेमाल करनिहार कए जन अदालत मे सजा देबा क फरमान जारी केलथि अछि। संगठन बच्चा स सेहो शांतिपूर्ण पढ़ाई करबाक अपील केलक अछि।
जिला शिक्षा पदाधिकारी रवींद्र नाथ पांडेय कहला अछि जे छात्र क भविष्य बेहद महत्वपूर्ण अछि। विद्यालय मे शिक्षक क गरिमा बरकरार रहए आ पढ़ाई सुचारू भ सकए एकर व्यवस्था कैल जा रहल अछि।
सफल भेल छात्र क कोशिश, नक्सली नहि बंद करताह स्कूल
मीनापुर (मुजफ्फरपुर)। तीन दिन स जारी छात्र क कोशिश आखिरकार सफल भेल। नक्सली नरम पड़लाह आ शिक्षक क पिटाई स अपन पल्ला झाड़ि लेलथि। एकर संगहि पिटाई केनिहार कए जनअदालत मे कार्रवाई करबाक घोषणा करि शिक्षक सब स बेखौफ नियमित विद्यालय एबाक अनुरोध केलथि अछि। इ अनुरोध कई दिन स बंद टेंगरारी उच्च विद्यालय मे चिपकल पर्चा मे कैल गेल अछि। माओवादी क आड़ मे हरकत करनिहार लोकक संख्या दिन प्रति दिन बढल जा रहल अछि, एहन लोक कए पर्चा मे चेतावनी देल गेल अछि। पर्चा मे कहल गेल अछि जे संगठन क नाम पर गलत हरकत करनिहार कए जनअदालत मे सजा देल जाएत। ताजा घटनाक्रम क बाद


text:
Tuesday, August 4, 2015
भव्य समानके साथ बज्जिका यात्रा भव्य रुपमे सम्पन्न
बज्जिका भाषाके प्रचार प्रशारण करेके उदेश्यसे नेपालके बज्जिका भाषाके लेखक तथा शुभचिन्तक सबके एगो टोली भारतके विभिन्न बज्जिकाभाषी जिलाके भ्रमण करेके साथे महत्वपूर्ण लेखक साहित्यकार लोगसे भेटघाट कएले हए समाचार प्राप्त भेल हए । बज्जिका भाषा विकास परिषद नेपाल तथा नेपाल बज्जिका भाषा शिक्षक प्रतिष्ठानके आयोजनामे शुकर आ शनिचरके सम्पन्न बज्जिका यात्रा सीतामढी, मुजफरपुर आ दरभंगाके विभिन्न लेखक कविसे भेटघाट कएले टोलीमे रहल बज्जिका शिक्षक संजय साह मित्र जानकारी देलन । सीतामढीके डा. सत्यनारायण प्रसाद, राम किशोर सिंह चकवा, मुजफरपुरके हरिश्चन्द्र सत्यार्थी, प्राध्यापक डा. अवधेश्वर अरुण, डा. व्रजनन्दन वर्मा आ दरभंगामे डा. ओमकार सिंह, इन्दिरा भारती, दामोदर कमालपुरीके भाषिक साहित्यिक छलफल कएले हए । शिवचन्द्र साहके नेतृत्वमे संजय मित्र, विजय यादव, सफिन्द्र प्रसाद यादव, सुबास यादव, रामजी राय यादव, राजकरण यादव, राम अधार पासवान, संजय सुदामा आ श्याम नन्दन सहनी चन्द्रँंश’सहितके टोली बज्जिका यात्रामे पुगलापर भारतीय बज्जिका लेखक तथा साहित्यकारके साथे सर्वसाधारणद्वारा भी भव्य सम्मान प्राप्त भेल हए । यात्रा अकल्पनीय आ अद्वितीय ढंगसे सफल रहल कलाकार विजय यादव निर्बीजके प्रतिक्रिया रहल हए . यात्रासे उत्साह बढल आ बज्जिका साहित्यके क्षेत्रमे लागेके लेल प्रेरणा मिलल पत्रकार राजकरण यादवके कहनाम हए । ई यात्रासे बज्जिका भाषाके विकासमे सहयोग पुगल पूर्व प्रधानाध्यापक शिवचन्द्र साहके कहनाम रहल हए ।
Subscribe to: Post Comments (Atom)


text:
- मुखपृष्ठ
- कापीराइट सूचना
- अनचिन्हार आखरःएक नजरिमे
- आशीष अनचिन्हारक रचना संसार
- गजल शास्त्र आलेख
- हिंदी फिल्मी गीतमे बहर ओ व्याकरण
- अपने एना अपने मूँह
- गजल सम्मान
- गजलक इस्कूल
- गजलकार
- गजलसँ संबंधित आडियो/वीडियो
- आन-लाइन मोशायरा
- समीक्षा/आलोचना/समालोचना खंड
- अर्चा-चर्चा-परिचर्चा
- छंद शास्त्र
- गजलकार परिचय शृखंला
- विश्व गजलकार परिचय शृखंला
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Saturday, 15 October 2011
गजल
क्षणे मे एना कोना अजबे क्षनाँक भs गेलय
सुतली बुढ़ी क्षणे मे कोना टनाँक भs गेलय
ई देह आकि प्राणोक छैक गजवे महत्तम
हँसैत-खेलैत साँस क्षणे मे जाँक भs गेलय
निरोग बुढ़ीकेँ मरै मे छैक किछु गरबर
की कहुँ जखन जनमले बुराँक भs गेलय
कुटौन-पिसौन कैय बुढ़ी बेटाकेँ पोसलैनि
वैह माय बेटाक लेल दम नाँक भs गेलय
बच्चा मे बेटा सभ तेँ रहै बड़ सुसंसगर
आंखि-पांखि भेलै बेटा सभ उराँक भs गेलय
बुढ़ी केँ बेटा सभ सेँ रहै बड़ बड़ सेहन्ता
हुनक सभटा लिलसा फाँक-फाँक भs गेलय
"शांतिलक्ष्मी"केँ शंके भेनय कहियौ की बजती
दुनियाँ बड्ड जालीम दुष्ट चलाँक भs गेलय
...........................वर्ण १७..................
गजल/आलेखक लेखक/प्रस्तुतकर्ता छथि: शांतिलक्ष्मी चौधरी at 10/15/2011 04:27:00 pm
खोजबीनक कूट-शब्द: गजल, शांतिलक्ष्मी चौधरी
Subscribe to: Post Comments (Atom)


text:
जेना कि नाम सँ स्पष्ट अछि, बाल गजल माने भेल नेना-भुटकाक लेल गजल। बाल गजलक अवधारणा मैथिली मे एकदम नब अछि आ पहिल बेर २४ मार्च २०१२ केँ श्री आशीष अनचिन्हार ऐ अवधारणा केँ सामने आनलथि। बहुत अल्प समय मे बाल गजल बहुत प्रसिद्धि पओलक आ बाल गजल कहनिहार गजलकार सभक एकटा विशाल पाँति ठाढ भऽ गेल। ऐ मे सर्वश्री गजेन्द्र ठाकुर आ आशीष अनचिन्हार जकाँ स्थापित गजलकार तँ छथि, एकर अलावे नब गजलकार सब सेहो बाल गजल कहबा मे विशेष अभिरूचि देखौलन्हि। बाल गजल कहनिहार नब गजलकार सभ मे सर्वश्री मिहिर झा, मुन्ना जी, इरा मल्लिक, अमित मिश्रा, चन्दन झा, पंकज चौधरी 'नवलश्री', राजीव रंजन झा, जगदानंद झा 'मनु', रूबी झा, प्रशांत मैथिल आदि अनेको गजलकार छथि। "अनचिन्हार आखर", जे मैथिली गजलक एकमात्र ब्लाग अछि, देखला पर पता लागैत अछि जे बाल गजलक अवधारणा अयलाक बाद सँ एखन धरि(ई आलेख लिखबा तक) ७३(तिहत्तरि) टा बाल गजल ऐ ब्लाग पर पोस्ट भऽ चुकल अछि, जे अपने आप मे एकटा कीर्तिमान अछि। खास कऽ एतेक कम समय मे एतेक पोस्ट आएब बाल गजलक लोकप्रियताक खिस्सा कहि रहल अछि। बाल गजलक विधा एकटा स्वतन्त्र विधा बनबाक बाट मे अग्रसर अछि, जे एतेक कम समय मे एतेक संख्या मे बाल गजल कहनिहार गजलकार आ बाल गजलक संख्या सँ स्पष्ट अछि। संगहि किछु लोक केँ मिरचाई सेहो लागब शुरू अछि आ ओ लोकनि बाल गजलक सम्पूर्ण अवधारणा केँ नकारबाक कुत्सित असफल प्रयास मे जत्र कुत्र अंट शंट पोस्ट देबऽ लागलाह। ई गप आर स्पष्ट करैत अछि जे बाल गजलक विधा मजबूती सँ स्थापित भऽ रहल अछि। कियाक तँ सफल व्यक्ति आ विधा सभक आकर्षणक केन्द्र बनैत अछि आ बाल गजल सेहो सभक आकर्षणक केन्द्र बनि चुकल अछि, चाहे ओ गजलकार होईथि, पाठक होईथि, आलोचक होईथि वा जरनिहार लोक सभ होईथि। जखन मैथिलि गजलक चर्च भऽ रहल अछि, तखन श्री आशीष अनचिन्हारक चर्चा स्वभाविक अछि। मैथिली गजलक विकास मे हुनकर योगदान हुनकर धुर विरोधी लोकनि सेहो मानैत छथिन्ह। मैथिली बाल गजलक अवधारणा लेल श्री आशीष अनचिन्हार मैथिली साहित्य मे अपन अनुपम स्थान बना चुकल छथि। बाल गजलक अवधारणा सेहो हुनके छैन्हि, जे बहुत सफल भेल अछि।
आब किछु गप करी मैथिली बाल गजलक रचना सभक संबंध मे। हमरा विचार सँ बाल गजल नेना भुटकाक लेल रूचिगर तँ हेबाके चाही, संगहि ऐ मे कोनो स्पष्ट सामाजिक सनेस होइ तँ ई सोन मे सोहाग जकाँ हएत। ओना तँ सभ बाल गजल कहनिहार गजलकार सभ ऐ मे सक्षम छथि आ नीक सँ नीक बाल गजल लिख रहल छथि, मुदा ऐ सन्दर्भ मे हम श्री गजेन्द्र ठाकुरजीक बाल गजलक उल्लेख करब उचित बूझि रहल छी। हुनकर एकटा बाल गजलक मतला अछिः-
कनियाँ पुतरा छोड़ू आनू बार्बी
जँ रंग गुलाबी छै तँ जानू बार्बी
ऐ गजल केँ पूरा पढि कऽ कने देखियौ। ई गजल कनिया पुतराक उल्लेख करैत नेना-भुटकाक मनोरंजन तँ करिते अछि, संगहि अजुका बाजारवादक बलिवेदी पर कुर्बान भेल मनुक्खक मार्मिक विवेचना सेहो करैत अछि। एहन आरो कतेको बाल गजल सभ "अनचिन्हार आखर" पर भेंटैत अछि, जकरा ऐ ब्लाग पर पढल जा सकैत अछि। ई गजलकार सभक सामाजिक संवेदना केँ प्रकट करैत अछि आ हम ऐ लेल सभ गजलकार केँ साधुवाद दैत छियैन्हि। हम एहने बाल गजलक आस गजलकार सभ सँ लगओने छी। कियाक तँ गजलकारक सामाजिक दायित्व सेहो छै, जे पूरा हेबाक चाही। आधुनिक मैथिली गजलकार सब मे ई क्षमता अछि आ ओ दिन दूर नै अछि जखन एक सँ एक सुन्नर आ बालोपयोगीक संगे सामाजिक समस्या पर बाल गजलक भरमार हएत। व्याकरणक हिसाबेँ मैथिली बाल गजल नीक बाट धएने अछि। अनचिन्हार आखरक टीमक परिश्रमक कारणेँ मैथिली मे बहरयुक्त गजलक काल शुरू भऽ चुकल अछि आ सरल वार्णिक बहर(जकर अवधारणा श्री गजेन्द्र ठाकुरजी देलखिन्ह) केर अलावे आब अरबी बहर मे गजल कहनिहार गजलकारक कमी नै छै। बाल गजल अपन शुरूआते सँ बहरयुक्त अछि, जे बाल गजलक लेल शुभ संकेत अछि। शुरूआतिए समय मे जे आ जतबा बाल गजल लिखल गेल अछि, ओ सभ बहर मे अछि, चाहे सरल वार्णिक बहर होइ वा अरबी बहर। बहरक अलावे रदीफ आ काफियाक नियमक पालन सेहो पूरा पूरा भऽ रहल अछि। व्याकरण पालनक ई प्रतिबद्धता निश्चित रूपे बाल गजलक सफलताक गाथा लिखबा मे सहायक हएत।
मैथिली गजलक बढैत डेग संग आब मैथिली बाल गजलक डेग सेहो उठि गेल अछि। मैथिली बाल गजल जाहि द्रुत गति सँ अपन डेग उठओलक अछि, ऐ सँ तँ यैह लागैत अछि जे अगिला साल आबैत आबैत मैथिली बाल गजलक पोथी प्रकाशित भऽ सकैत अछि। संगहि इसकूलक पाठ्यक्रम मे बाल गजल सम्मिलित हेबाक संभावना सेहो साकार रूप लऽ सकत। पाठ्यक्रम मे सम्मिलित हेबाक बाद मैथिली बाल गजल सभ पढनिहार-पढौनिहारक संज्ञान मे नीक जकाँ आओत आ सामाजिक विकासक संरचना मे अपन महत्वपूर्ण योगदान, जे अपेक्षित अछि, सेहो दऽ सकत।


text:
जब मैने एक जाट को चुड़ा-दही-चीनी खिलाया था
वस्तुतः राजीव जी'क चुड़ा-दही-चीनी'क सँस्मरण सँ हमर मोन उत्प्रेरित (catalytic effect) भऽ गेल। मुख्यतः ई सँगति'क असर छी। हिनका सँ जहिया सँ जान पहचान भेल आ ओ जहिया सँ "कतेक रास बात'क लेल लिखनाई शुरु केलाह तहिया सँ ओ हमरा लेल ठीके एकटा उत्प्रेरक'क काज कऽ रहल छथि। राजीव जी अहाँ केँ फेर सँ धन्यवाद। अच्छे.. तऽ राजीव जी सँ सीख लऽ केँ चुड़ा-दही चीनी'क हमहुँ एकटा सँस्मरण बता रहल छी।
बात सन 1991'क थीक। हमर पिताजी श्री मोहन मिश्र जे गोरखपुर मे रेलवे मे कार्यरत छथि ओ तीन गोटा गैर-मैथिल केँ भोज पर आमँत्रित कयने छलथिन्ह। ओहि समय में हम मैट्रिक परीक्षा गाम सँ दऽ केँ हुनके लग आयल छलहुँ। जिन्दगीक शुरुआत'क 14 साल हम गाम में बितौलहुँ आ गामे से मैट्रिक'क परीक्षा दऽ केँ अपन बाबुजी लग गोरखपुर आयल छलहुँ। हमर बाबूजी गोरखपुर में कार्यरत छलाह आ किराया'क मकान में असगरे रहैत छलाह। हुनकर तीन टा अभिन्न मित्र छलन्हि। तीनों में सँ ओ कथित जाट छलथिन्ह श्री एस एन सिँह, उम्र पचास साल, एकटा कालेज में प्रिंसीपल। मुखर व्यक्तित्व, बेसी बाजय वाला, पाँच फीट एगारह इँच लम्बा, भारी-भरकम शरीर इत्यादि-इत्यादि, माने जे पूरा तरह सँ टीपिकल जाट। तीनों मे सँ कियो मिथिला'क संस्कृति सँ परिचित नहि। आ चुड़ा-दही-चीनीक तऽ बाते जुनि पुछु।
रवि'क दिन छल आ हम सब शनि'क साँझ में गाम सँ 24 घँटा'क यात्रा पुरा कऽ केँ पधारल छलहुँ। गाम सँ टटका चुड़ा आ दही पौरा केँ आनने छलहुँ। दही के फ्रीज में राखल गेल छल। हमर बाबूजी अबिते पहिने तीनों टा अभिन्न मित्र के निमंत्रण देबय चलि गेलाह। हुनका लोकनि के सूचित कयल गेल जे मिथिला'क सबसँ दिव्य भोजन खुवाओल जायत।
तीनों गोटा रवि'क दिन में 11 बजे पधारि गेलाह। एक घँटा तक पहिने गप्प ठहाका भेल तदुपरान्त पापा हमरा मकान मालीक' बाड़ी सँ केरा'क पात आनय कहलथिन्ह। से हमहुँ जल्दीए सँ आनि लेलहुँ।
तीनों गोटा में सँ एस० एन० सिँह हठाते पुछलन्हि, "ये केला का पत्ता क्या करेँगे मिश्रा जी ?"
हमर पापा कहलथिन्ह, "इस पत्ते पर पूजा किया जाएगा"।
तीनों गोटा चकित आ भ्रमित छलाह, "अरे भाई खाने के लिए आए हैँ या पूजा करने के लिए?"
दोसर कोठली में हम पानि छीटलहुँ तदुपराँत बोरा सँ आसन लगा देलहुँ। हम कहलिन्हि, "पापा सब किछु रेडी अछि, आबि जाऊ"।
तीनों आदमी आ हमर बाबुजी अपन अपन आसन पर बैसि गेलाह। बारीक'क काज हमरे करय पड़ल। हरदमे'क तरहेँ एस० एन० सिँह फेर सँ पुछि देलाह, "भाई आपके मिथिला में अजीब टाईप का पूजा होता है, ओ भी केला के पत्ते पर !!"। हमर पापा उत्तर देलथिन्ह, "भाई आगे-आगे देखिए होता है क्या?" पापा हमरा इशारा कयलथिन्ह। हम चारु गोटा'क आगु राखल पात में लप्प सँ चुड़ा देबय लागलहुँ। एस० एन० सिँह फेर सँ पुछि देलाह, " अरे भाई इतना चिऊड़ा से पूजा करवाओगे क्या? भगवान थोड़े से चुड़ा से भी खुश हो जाएँगे"।
"अरे भाई मैंने बोला न, चुप चाप आगे देखते जाइए, कैसे पूजा होता है", हमर पापा एस० एन० सिँह केँ चुप करैत बजलाह।
तदुपराँत हमर पापा तीनू गोटा केँ चुड़ा भीजाबे लेल कहलथिन्ह। ओ अपन पात में राखल चुड़ा केँ भींजा केँ तीनों गोटा केँ सीखाबे लगलाह, चुड़ा केँ मुलायम बनेबाक गुड़। हँसी ठहाका में चुड़ा भीजि केँ मुलायम भऽ जा चुकल छल। पापा'क फेर सँ इशारा भेल आ हम डेकची में गाम'क पौरलाह दही चारु गोटा'क पात में देबय लागलहुँ।
"अरे भाई तुम्हारे यहाँ यह पूजा करने का ढँग अजीब सा है" एस० एन० सिँह फेर सँ बजलाह, अब इतना सारा दही से पूजा का क्या काम"। बाँकी दूनू आदमी अचँभित सेहो होइत छलाह।
क्रमशः पापा'क इशारा भेल आ हम चारु गोटा'क पात में एक-एक मुट्ठी चीनी दऽ देलयैन्हि। पापा नैवैद्य'क मँत्र पढ़लाह। ओ तीनो गोटा सोचैत छल जे आब पूजा शुरु भेल अछि। मुदा एते रास चुड़ा-दही-चीनी हुनका लोकन्हि केँ किछू बुझि में नहि आबैत छलन्हि।
ओ लोकन्हि सोचैत छलाह जे असली पकवान एहि पूजा'क बाद मे दोसर कोठली सँ आयत। मुदा हुनका लोकन्हि केँ कनियोँ नहि आशा छलन्हि जे असली भोजन ई थीक। हमर पापा कहलथिन्ह, "सिँह साहब शुरु कीजिए। मिथिला का यही मुख्य भोजन है" एस० एन० सिँह केँ उदाहरण दय हमर पापा बतबऽ लागलथिन्ह। एस० एन० सिँह बहुत हिचकिचाहट'क साथ हमरा एकटा चमच्च देबाक आग्रह कयलथिन्ह। पापा हुनका मना कऽ देलथिन्ह जे चुड़ा दही चीनी' असली स्वाद हाथे सेँ खाय में भेटैत छैक। एस० एन० सिँह शुरु कयलाह खयबा लेल आ 400 ग्राम चुड़ा आ तीन पाव दही कोना खतम भऽ गेल से पता नहि। हमर पापा बताबे लगलाह चुड़ा-दही-चीनी'क महिमा।
पहिने हरिमोहन झा, खट्टर काका, इत्यादि-इत्यादि। एकटा जाट मैथिल'क रँग- आ ढँग मे रँगि गेल छल। ... [ किछु हमरा बारे मे जानू ]
P.S. हे खट्टर काका सुनैत छी...?? की नहि?? चुड़ा-दही-चीनी'क अहाँक एकछत्र राज्य'क अहाँक कुर्सी डगमगा रहल अछि. एकटा जाट ओहि पर कब्जा करऽ चाहैत अछि. जल्दी सँ अटेणडेन्स लगाबु एहि ब्लोग पर...
कथा....भैरवी
कथा....भैरवी विवाहक पाँचम बरखक बाद अनायास भैरवीसँ चन्द्रेश्वर बाबाक मन्दिरमे भेट भेल छल। नरक निवारण चर्तुदशीक व्रत केने रही। मायक जिदपर...


text:
रविवार, 14 फ़रवरी 2010
सिधमूंहां केमुंह....?
बहुत दिन भ' गेल रहै। पाकिस्तानी आतंकवादी लए ई असह्य रहै। ई लोकनि चारि टा बडका देश भक्तक नांगडिलोकनि जे टाइम्स ग्रुप मे काज करै छथि आ अपनाके स स' पैघ काबिल बुझै छथि से " अमन की आशा " चिचियेनाइ शुरुए केने रहथि। प्रायः टाइम्स ग्रुप के नाड_पुडैन
अमेरिके मे गाडल रहै छै, भ' सकैत अछि तौं चिकडल हुए। मुदा मास दिन स' नीक अखबारबाज़ी भेल, फेर बच्चनजीक "मधुशाला" के हुनकर महानपुत्र सस्वर गाबि ई कहखिन जे मन्दिर_मस्जिद त' दुश्मनी
करबै छै, मेल त' मधुशाले मे होइ छै, ओइ दिस स' महानकलाकार इंतजार हुसैन छला जे फैज़ के नज़्म "ये दाग़__दाग़ उजाला" सुना क' ई बता रहल छला जे शांति के आशा नहि छोडबाक चाही....की काल्हि
सांझ पूनाक जर्मन बेकरी मे पाकिस्तानक लश्कर धमाका क' क' जना देलक जे ओकर मंशा की छै ? जाबे तक सांपक मुंह के नीक जेकाँ थूरल नहि जेतै अमन के आशा जखने करब ओ ब्लास्ट क'क' बता देत जे ओकरा की चाही ?
अमेरिके मे गाडल रहै छै, भ' सकैत अछि तौं चिकडल हुए। मुदा मास दिन स' नीक अखबारबाज़ी भेल, फेर बच्चनजीक "मधुशाला" के हुनकर महानपुत्र सस्वर गाबि ई कहखिन जे मन्दिर_मस्जिद त' दुश्मनी
करबै छै, मेल त' मधुशाले मे होइ छै, ओइ दिस स' महानकलाकार इंतजार हुसैन छला जे फैज़ के नज़्म "ये दाग़__दाग़ उजाला" सुना क' ई बता रहल छला जे शांति के आशा नहि छोडबाक चाही....की काल्हि
सांझ पूनाक जर्मन बेकरी मे पाकिस्तानक लश्कर धमाका क' क' जना देलक जे ओकर मंशा की छै ? जाबे तक सांपक मुंह के नीक जेकाँ थूरल नहि जेतै अमन के आशा जखने करब ओ ब्लास्ट क'क' बता देत जे ओकरा की चाही ?
प्रस्तुतकर्ता साकेतानन्द नवहटिया पर 6:45 am कोई टिप्पणी नहीं:
लेबल: सिधमूंहा के मुंह...?
गुरुवार, 4 फ़रवरी 2010
की आश्चर्यो ?
.....ई लगा चारिम पांचम पोस्टिंग हैत जे ब्लौग लिखिते लिखैत, कंप्यूटर नामक वन मे कत्तौ हेडा गेल। कोनो बेर बीच मे टावर ला पता। बडा जान खिसियायल। नीक_नीक पोस्टिंग सब रहै। इहो ऊहि नंहि जे ड्राफ्ट सेव क' लितंहु। आब जे भेलै से भेलै...आर की? समय धीरे_धीरे अपन रंग जमब' लगलै। अहां बूढ आ जवान भ सकै छी...प्रकृति अक्षय यौवना होइ छै....सदा सर्वदा अपन नियत समय पर हर साल अपन चोला आ कलेवर बदलैत। अ इ बेर जाड कने बेसी पडलै, गाछ_वृक्ष सब ओहि पाला स' उबरिये रहल छै। किछु हुए, आब ओ दिन दूर नहि छै जखन कालिदासक संपूर्ण यौवनाक रक्ताभ पैरक एक हल्लुक ठोकर स' 'च्यूत_वृक्ष' मे लाल कोंपल फुटतै....ओकर संग पूरा प्रकृति देतै...सब बेर ठीक समय पर। की आश्चर्यो ?
प्रस्तुतकर्ता साकेतानन्द नवहटिया पर 8:51 pm कोई टिप्पणी नहीं:
सदस्यता लें संदेश (Atom)


text:
पुलिस बस कंडक्टर अशोक क. गिरफ्तार क' लेना अछि मुदा बच्चा के माता पिता एहि कार्रवाई स' खुश नहि छथि। बताओल जे रहल अछि कि बस कंडक्टर बच्चा संग गलत हरकत केलनि जाहिक खिलाफ जखन बच्चा हल्ला करबाक प्रयास केलक त' बस कंडक्टर हुनकर हत्या क' देलनि।
दोसर दिस, बस कंडक्टर के परिजन सभक कहब अछि कि अशोक क' फसाओल जे रहल अछि आओर ओहिक आड़ म' असली गुनाहगार क' बचेबाक कोशिश काएल जे रहल अछि।
गुरुग्राम के कमिश्नर कहलनि कि हुनकर कोशिश अछि जे आगामी 7 दिन म' एहि मामला केर चार्जशील कोर्ट म' दायर क' देल जाएत, संगहि ओ एहि केसक पैरवी फास्ट ट्रैक कोर्ट म' करेबाक सेहो कोशिश करथिन। आगा ओ कहलनि कि आरोपी बस कंडक्टर अशोक के एहि मर्डर म' शामिल होयबाक पुख्ता भ' चुकल अछि। किनको आन केर शामिल होयबाक जांच काएल जे रहल अछि। ऐहिक अलावा स्कूल म' सुरक्षा व्यवस्था म' भेल लापरवाही केर जांचक लेल सेहो एक कमेटी बनाओल गेल अछि।
रेयान इंटरनेशनल स्कूल म' भेल प्रद्युम्न केर हत्याक 29 घंटा बीत जेबाक बाद हरियाणा के मुख्यमंत्री मनोहर लाल खट्टर कहलनि कि ओ बच्चा केँ गुनहगार सभके सजा दिएबाक लेल कुनु भी जांच करेबाक लेल तैयार छथि। पीड़ित परिवार केर प्रति संवेदना जतबैत मुख्यमंत्री मनोहर लाल खट्टर कहलनि कि कुनु भी हालत म' दोषी सभके बख्शल नहि जाएत किएक जे ई कुनु मामूली हत्या नहि अछि। आगा ओ कहलनि अधिकारी सभसँ सात दिनक भीतर जांचक रिपोर्ट मांगल गेल अछि। यदि एहिमे कुनु तरहक कमी पाओल गेल त' हर तरहक जांच करेबाक लेल ओ तैयार छथि।


text:
विकिपिडिया:नव पृष्ठ कोना आरम्भ करी?(विकिपिडिया:नव पृष्ठ केना आरम्भ करी?सँ पुनर्निर्देशित)
एकटा लेख बनाबी
अहाँ ई मैथिली विकिपिडियामे नव लेख कोना बना सकैत छी से सिखी।
नव पृष्ठक माने अखनि धरि मैथिली विकिपिडियामे सृजन नै भेल लेख बुझबाक चाही । यदि अहाँ नव पृष्ठ आरम्भ करबाक लेल जा रहल छी तऽ पहिने अहाँ जहि शिर्षक पर लेख लिखबाक लेल जा रहल छी तकर सही हिज्जे/ वर्तनी/ वर्णविन्यास (स्पेलिङ) पता लगाबी । मैथिली भाषामे प्रायः 'ब' वा 'व'; श, स वा ष; ह्रस्व वा दीर्घ आदिक कारणसँ भेल लेख बहुतेक बेर नै भेटैत अछि जे कि समस्या उत्पन्न करैत अछि । यथा - नव वा नब; कोशी वा कोसी; सितुआ वा शितुआ; कोश वा कोष; पुर्णिया वा पुर्नियाँ: ; चकबा वा चकवा आदि ।
ताकीसम्पादन
ताकी बकसा जे मैथिली विकिपिडियाक दाहिना बगल उपरमे अछि ओहिमे लेखक शीर्षक लिखला बाद ताकी बटन दाबी या एन्टर दाबी । उदाहरणक लेल चित्रमे मारिया सारापोभा नामक शीर्षक देखाएल गेल अछि ।
शीर्षक जाँचीसम्पादन
ताकी बकसामे खोज करलाक बाद नव विन्डोमे खोज नतिजासभ देखाएल जाएत । अहाँद्वारा लिखै लेल खोजल लेख पहिने यदि मैथिली विकिपिडियामे सृजना केल गेल रहत तहन अहाँद्वारा टाइप कएल गेल शीर्षक बुलु रङ्गमे देखाएल जाएत । यदि ओ शीर्षकक लेख मैथिली विकिपिडियामे नै रहत तहन अहाँक शीर्षक लाल रङ्गमे देखाएल जाएत ।
यदि अहाँद्वारा खोजल गेल लेख बुलु रङ्गक शीर्षकमे अछि तहन ओ शीर्षकमे क्लिक करि अहाँ पहिनेसँ लिखल गेल ओ शीर्षकमे जा सकैत छी आर आवश्यक सम्पादन करि सकैत छी । यदि ओ शीर्षक लाल रङ्गमे आएल तहन अहाँ ओ लाल रङ्ग वाला शीर्षक पर क्लिक करि अहाँ ओ शीर्षक पर मैथिली विकिपिडियापर नव लेख आरम्भ करि सकैत छी ।
नव पृष्ठ बनाबीसम्पादन
आब अहाँ नव पृष्ठ सृजना करै लेल जा रहल छी । अहाँद्वारा टाइप कएल शीर्षक (लाल रङ्गक)मे क्लिक करी । एकरबाद नीचा देखाएल चित्र अनुसारक सृजना पृष्ठ खुलत ।
लेख लिखीसम्पादन
विकिपिडियामे अहाँ नव लेख बनाबै लेल जा रहल छी । लेख बनेबा सँ पहिने किछ प्रारम्भिक विषयवस्तु पर ध्यान राखी । विकिपिडिया- एक मुक्त विश्वकोश छी जे पर कोनो किसिमक लेख सृजना कएल जा सकैत अछि मुदा लेखक विषय स्पष्ट आ जानकारीमूलक होबाक चाही । कोनो भी विकिपिडिया लेख बहुतेक प्रयोगकर्ता केर योगदानक नतिजा छी । लेख बनेबा पूर्व अहाँ मैथिली विकिपिडिया पर रहल लेख सभ पढि सकैत छी आ ओहि लेखके आकार प्रकार आ ढाँचा समझि सकैत छी । एकटा बात आओर स्पष्ट करै लेल चाहै छी अखुनका दौडमे मैथिली विकिपिडियापर लेखक सङ्ख्या बहुत नै भेला कारण अन्तर्राष्ट्रिय अभ्यास अनुसार अहाँ अपन भाषा सँ नजदिक रहल विकिपिडिया जेना उदाहरणक लेल हिन्दी, नेपाली आ अङ्ग्रेजी विकिपिडियाक लेख अनुवाद करि ओहि सामान शीर्षकपर मैथिली विकिपिडियामे लेख सृजना करि सकैत छी ।
जेना उदाहरणमे देल गेल शीर्षक मारिया सारापोभा नामक लेख नेपाली आ हिन्दी दुनु भाषामे उपलब्ध अछि जे अहाँ मारिया सारापोभा क्लिक करि देख सकैत छी । कोनो भी लेख अहाँ दोसर विकिपिडिया सँ आनैक लेल ओ विकिपिडियामे जा ओ शीर्षक खोजी करी आ लेखके दाहिना बगल रहल स्रोत सम्पादित बटन क्लिक करि सामग्री कपी करि मैथिली विकिपिडियापर ओहि शीर्षक पर ओ सामग्री पेस्ट करि सकैत छी आ अनुवाद करि लेख सृजना करि सकैत छी ।
रक्षण करीसम्पादन
लेख लिख लेलाबाद निचामे रहल पन्ना रक्षण करी बटन क्लिक करी । रक्षण करि लेलाक बाद अहाँ मैथिली विकिपिडियापर पहिल लेख बनेबामे सफल भऽ गेल छी ।


text:
स्वास्थ्य
-
Awareness on Maternal and Child Health
India is committed to reduce the maternal mortality ratio and providing universal access to reproductive health. Awareness generation on maternal and child health is a major responsibility and fundamental importance, to ensure utilization of various programmes implemented by Government.
-
Indigenous Systems of Medicine.
People are in dire need of relevant information on the utilization of indigenous systems of medicine. InDG attempts to consolidate the information, resource materials and database related to Ayurveda, Yoga, Naturopathy, Unani, Siddha and Homoeopathy (AYUSH).
-
Mental Health awareness - Need of the hour
According to World Health Organisation, by the year 2020, depression constitutes the second largest disease burden worldwide. The social and economic costs associated with growing burden of mental ill health, directs to create awareness on mental health and treating mental illness.
महिला स्वास्थ्य
महिला स्वास्थ्य के अहि पोर्टल के माध्यम सँ किशोर बालिका, सुरक्षित मातृत्व के जानकारी प्रदान कायल जाइत छै।.
बाल स्वास्थ्य
आजुक बच्चा काइलुक भारत के भविष्य छै। ते अकिर स्वास्थ्य के अइ प्रभाग के द्वारा विभिन्न मिडिया द्वारा देल जाइत छै।.
आयुष
भारतीय चिकित्सा पद्धति एवं होम्योपैथी विभाग मार्च 1995 में स्थापित काइल गेल रहैक। अहि प्रभाग के द्वारा स्वास्थ्य के जानकारी कृषक बन्धु आ उनक बाल बच्चा के विभिन्न मिडिया द्वारा देल जाइत रहैत छैक। जाहि लोग मे जागरूकता पैदा होईत छैक।
पोषाहार
खान पान पर लोगक विचार निर्भर करैत छैक ताहि लऽ क ई प्रभाग केहेन पोषाहार होयवाक चाही तकर जानकारी सेहो कृषक बन्धु क देत रहैत छथिन।.
बिमार लक्षण उपाय
प्रदूषण के कारणें बहुत नया-नया तरहक बिमारी पैदा भय रहल छैक जकर लक्षण सब पुरना डॉक्टर साहेब के नहिं रहैत छै तैं एकरो बारे में ई प्रयास रत रहैत छथि जे एकर जानकारी डॉक्टर सहित कृषक बन्धु के सेहों भेटैत रहैन जेना बर्ड फ्लू, स्वाइन फ्लू, डेंगू आदि।.
स्वच्छता और स्वास्थ्य विज्ञान
स्वच्छता क एक पूर्ण परिभाषा मऽ साफ पानि, तरल, साफ सफाई पर विशेष ध्यान देला सँ बहुत, संस्कार मन पवित्र, आदि रहैत छैक। आ ठोस बेकार प्रबंधन, पर्यावरण व अपन स्वच्छता आदि ध्यान दय रहल छथि। जेकर समुदाय/परिवार कऽ स्वास्थ्य अपना अथवा पर सीधा प्रभाव पड़ि सकैत अछि। इ विभाग मऽ एकर जानकारी देल गेल अछि।.
मानसिक स्वास्थ्य
विश्व स्वास्थ्य संगठनक मानसिक स्वास्थ्य कऽ परिभाद्गिात करैत कहने छैथ कि एको आदमी जे अपन आ अपन खुद कऽ क्षमता क पहचाने छैथि उ सामान्य जिंदगी कऽ तनाव के बढ़िया तरीका सँ सामना करि सकैत छैथि। इ विभाग मानसिक स्वास्थ्य सँ जुडल अनेको महत्वपूर्ण जानकारी दैत रहैत छैक। ''मन चंगा तऽ कठौती मऽ गंगा इ कहावत मिथिलांचल मऽ प्रचलित अछि। आजुक दौड मऽ तनाव भडल जिंदगी मे मानसिक संतुलन जिनका मऽ छैन ओ स्वास्थ छथि। मानसिक संतुलन के हेतु इ प्रभाव सेहो दैत रहैत छैथि।''.
स्वास्थ्य योजना
राष्ट्रीय ग्रामीण स्वास्थ्य मिशन जेकर स्थापना 12 अप्रैल 2005 मऽ भेल छल जाहि मे महिला सहित बच्चा-जच्चा के स्वास्थ्य कऽ बारे मऽ जानकारी ई प्रभाग दैत रहैत छथि।.
प्राथमिक चिकित्सा
प्राथमिक चिकित्सा कऽ जानकारी रहला सँ सुदुर देहात मऽ जतऽ प्रशिक्षित चिकित्सक कऽ अभाव छै ओहि ठामक लेल बहुत आवश्यक छै इ प्रभाग तकर जानकारी व प्रशिक्षण कतऽ भेटतै तकर जानकारी दैत रहैत छैक।.
जीवनशैली कऽ विकार : भारतीय परिदृश्य
आधुनिक विज्ञान के आपाधापी मऽ उन्नत स्व्च्छता, टीकाकरण, एंटीबायोटिक्स तथा चिकित्सकीय सुविधा, संक्रामक बीमारी सँ होवे वला मृत्यु कऽ रोकथामक लेल जानकारी इ प्रभाग दैत छैक।.


text:
- मुखपृष्ठ
- कापीराइट सूचना
- अनचिन्हार आखरःएक नजरिमे
- आशीष अनचिन्हारक रचना संसार
- गजल शास्त्र आलेख
- हिंदी फिल्मी गीतमे बहर ओ व्याकरण
- अपने एना अपने मूँह
- गजल सम्मान
- गजलक इस्कूल
- गजलकार
- गजलसँ संबंधित आडियो/वीडियो
- आन-लाइन मोशायरा
- समीक्षा/आलोचना/समालोचना खंड
- अर्चा-चर्चा-परिचर्चा
- छंद शास्त्र
- गजलकार परिचय शृखंला
- विश्व गजलकार परिचय शृखंला
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Monday, 30 July 2012
गजल
प्रस्तुत अछि क्रांति कुमार सुदर्शन जीक ई बाल गजल ( ऐमे व्याकरणक कमी छै, मुदा शाइर नव छथि आ उम्मेद अछि जे आगू ई आर बेसी नीक लिखता )
एखन देख'मे छोट लगै छी
तैयो कछुआ चालि चलै छी
पएर हमर डगमग करैए
तैयो हम नभ-चान देखै छी
बोली हमर क क ट ट प प
तैयो महान बनब से स्वपन देखै छी
बहुत दूर अछि दिल्ली
अमेरिकाक नाम सेहो सुनै छी
चढ़ब हम चान आ मंगल पर
आब कहू की हम अँहासँ कम लगै छी
गजल/आलेखक लेखक/प्रस्तुतकर्ता छथि: Ashish Anchinhar at 7/30/2012 02:57:00 pm
खोजबीनक कूट-शब्द: क्रांति कुमार सुदर्शन, बाल गजल
Subscribe to: Post Comments (Atom)


text:
दरभंगा। 18 जनवरी। लहेरीयासराय स्थित एस आर कोचिंग सेंटर, एल आई सी ऑफिस के नज़दीक लहेरीयासराय मे मेगा क्विज कॉन्टेस्ट केर आयोजन होमे जे रहल अछि, जाहिमे पहिल कक्षा से ल'के विभिन्न प्रतियोगी परीक्षा के तैयारी क' रगाल छात्र छात्रा सभ भाग लेथिन। आयोजक इंजिनियर निशांत व सहयोगी आदित्य कुमार कर्ण कहला कि परीक्षा तीन समूह मे होयत।
प्रतियोगिता मे भाग लेबाक लेल प्रवेश शुल्क 20 टाका राखल गेल अछि। प्रतियोगिता मे कारक समूह के प्रथम श्रेणी मे उत्तीर्ण छात्र क' 2000 प्रथम पुरस्कार ,1000 द्वितीय व 500 तृतीय पुरस्कार के अलावा 25 सांत्वना अवार्ड देल जायत। 15 बरखक बाद दरभंगा के क्विज मास्टर अमरेश कुमार स्टेज प्रोग्राम के दिन उपस्थित रहता।


text:
नई दिल्ली। मधुबनी क गायब छात्र प्रशांत कुमार झा अपन प्रेमिका प्रीति क संग बरामद भ गेलाह अछि। दिल्ली पुलिस प्रेमी युगल कए महरौली स गिरफतार केलक अछि। इ जानकारी बिहार क पुलिस महानिदेशक अभ्भयानंद देलथि अछि। दिल्ली पुलिस सेहो एकर पुष्टि केलक अछि। दूनू कए शीघ्र बिहार पठाउल जाएत।
जानकारी क अनुसार सोमदिन दुपहरिया मे जखन पूरा बिहार प्रशांत क हत्या क विरोध मे बंद छल आ बिहारक प्रमुख विपक्षी नेता हिरासत मे छलाह, तखन दिल्ली क महरौली मोहल्ला मे प्रशांत एकटा दुकान मे देखल गेलाह। संयोग स ओहि ठाम प्रशांत क गामक एकटा युवक सेहो मौजूद छल। प्रशांत कए देखि ओ चौंक गेल, मुदा हल्ला नहि केलक चुपचाप दिल्ली पुलिस कए फोन केलक आ प्रशांत क बारे मे जानकारी देलक। प्रशांतक मामला दिल्ली पुलिस लेल सेहो अनचान नहि छल। दिल्ली पुलिस तत्काल महरौली मे छापेमारी केलक आ दूनू कए गिरफतार क बिहार पुलिस कए सूचित केलक। प्रशांतक बरामदगी स बिहार पुलिस मुख्यालय इ सूचना आगि जेका फैलल। पुलिस महानिदेशक अभयानंद मोबाइल पर तत्काल प्रशांत स गप केलथि आ एकर पुष्टि केलथि जे बरामद युवक प्रशांत अछि आ कियो आओर। प्रीतिक बरामदगी स मामला पहिने साफ भ चुकल छल। एकर बाद अभयानंद इ जानकारी मीडिया के देलथि। दोसर दिस प्रशांत मामला पर आयोजित बिहार बंद एहि सूचना स औचित्यहीन भ गेल। पूरा बिहार इ बुझबा लेल टीवी स चिपकल रहल जे आखिर एतबा नाटक किया आ कोना भेल जाहि स एकटा शहर तबाह भ गेल आ तीनटा युवकक जान चल गेल। ज्ञात हुए जे 1ववीं क छात्र प्रशांत अपन प्रेमिका संग भागि गेल छल। एकर बाद एकटा शव बरामद भेल छल, जाहि पर प्रशांतक परिवार दावा केने छल। प्रशासन ओहि शव कए प्रशांत क शव मानबा स इनकार करैत रहल। एहि बीच प्रशांतक परिवार धरना पर बैस गेल। पिछला दू दिन पहिने प्रशांत क शव लेल मधुबनी मे भारी उपद्रव भेल जाहि मे एखन धरि तीन गोटे क मौत भ चुकल। एसपी सहित कईटा पदाधिकारी क स्थानांतरण कैल गेल आ अज्ञात शव कए सेहो प्रशांत क शव मानि परिजन कए सौंप देल गेल। एहि बीच विपक्ष एहि पूरा मामला पर आइ बिहार बंद करबाक घोषणा केलक आ ओकर प्रभाव सेहो देखल गेल। एहि बीच प्रशांत क बरामदगी स कईटा सवाल ढार भ गेल। पहिल इ जे ओ अज्ञात शव केकर छल जे प्रशांत क नाम पर जरा देल गेल। दोसर जे तीन गोटा क मौत आ सरकारी संपत्तिक नुकसान लेल के जिम्मेदार। सवाल प्रशांतक परिवार पर सेहो उठत जे ओ प्रशांत क शव नहि रहितो किया अज्ञात शव पर एतबा दावा केलक। मधुबनी में भारी हंगामा क पाछु क राज गहरा रहल अछि, मुदा बिहार पुलिस लग एखनो चुनौती कम नहि भेल अछि।
प्रशांत क बरामदगी क बाद इ मांग सेहो जोर पकडि रहल अछि जे दोषी पर कार्रवाई कैल जाए। प्रशांत क दादी आ दीदी, किशोरवय युवा कए भड़केनिहार राजनितिज्ञ, एस.पी. सौरभ कुमार आ डी.पी.ओ. जगतपति चौधरी हिनका सब पर तत्काल धारा 302 आ 307 क मुकदमा दर्ज हेबाक चाही। इ एकटा व्यक्ति क नहि बल्कि एकटा शहर क मौत क मामला अछि। दरअसल हिनका लोकनिक कार्यशैली स मधुबनी सन शांत शहर धधकी गेल। इ सब एकटा शहर कए मारबाक प्रयास केलथि, शहर कए जिंदा जरेबाक काज भेल। एहि पूरा मामला क अंत तखने संभव अछि जखन एक-एक टा टीवी फुटेज देखि उपद्रवी पर कार्रवाई कैल जाएत। आगू एहन घटना नहि हुए ताहि लेल सेहो इ जरूरी अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
प्रशांत अपन प्रमिका संग बरामद
नई दिल्ली। मधुबनी क गायब छात्र प्रशांत कुमार झा अपन प्रेमिका प्रीति क संग बरामद भ गेलाह अछि। दिल्ली पुलिस प्रेमी युगल कए महरौली स गिरफतार केलक अछि। इ जानकारी बिहार क पुलिस महानिदेशक अभ्भयानंद देलथि अछि। दिल्ली पुलिस सेहो एकर पुष्टि केलक अछि। दूनू कए शीघ्र बिहार पठाउल जाएत।


text:
युभेन्टस फुटबल क्लब
युभेन्टस फुटबल क्लब (सामान्य बोलीचालीमे जुभी) इटालीयन सिरी ए क्लब छी । इटालीक सोही किसिमका क्लबसभमध्ये ई तेसर पुरानो क्लब छी । युभेन्टस इटालीयन क्लब फुटबलक सबसँ वजनदार नाम अछि । किर्तिमानी ३१ बेर सिरी ए उपाधि जितल ई क्लब हालतक ९ इटालीयन कप, ६ पटक राष्ट्रिय सुपर कप, आ, ११ कन्फिडरेसन आ अन्तर-कन्फिडरेसन प्रतियोगिता जितेर युरोपियन क्लब मध्ये बहुत ट्रफी जितल चौथा बडका क्लब बन्न सफल बनल अछि ।
सन्दर्भ सामग्रीसभ[सम्पादन करी]
- ↑ Or Madama in Piedmontese language.
- ↑ "Storia della Juventus Football Club", magicajuventus.com (Italianमे), अभिगमन तिथि ८ जुलाई २००७।[dead link]


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Saturday, October 11, 2008
जनकपुरक सनेस १ कवि दिगम्बर झा दिनमणिक तीन टा कविता- प्रस्तुति जितेन्द्र झा जनकपुर
१
चल रौ बौआ चलै देखऽले घुसहा सब पकड़ेलैए
घुसुर घुसुर जे घुस लैत छल,
से सब आइ धरैलैए
मालपोत, भन्सार, पुलिस कि, कर अदालत जेतौं
घूसखोरक संजाल पसारल छै बाँच नै पबितौं
अनुसन्धानक कारवाइमे
सवहक होस हेरेंलैए
विना घूसके कहियो ककरो, जे नै कानो काज करै
बैमानी सैतानी करबा, मे नै कनिको लाज करै
क्यो कानूनके चंगुलमे फँसने
परदेस पड़ेलैए
२
हम सुना रहल छी तीन धार
भारी सहैत अछि भार कहथि सभ खेती सहिते अछि उजाड़।
गिद्दड़ सन सुटकओने नाङरि आगू पाछ जे छल करैत।
जे भोर साँझ, दश लोक माझ, हमरे दिश छल रहि-रहि बढ़ैत।
हम आङुर पकड़ि जकरा पथपर अति शिघ्र चलाऽ देलौं
हमरे प्रगतिक पथकेँ आगाँ, से ठाढ़ भेल बनिकऽ पहाड़॥
हम सुना
ककरा कहबै के सुनत आब, पओ कतौ छैक छै कतौ घाव,
हम भेलौं आब हड्डी समान, कहियो हमहीं रुचिगर कवाव।
हम घास खाअकऽ पालि-पोसि, जकरा कएलौं दुधगरि लगहरि,
तकरा लगमे जँ जाइत छियै, तऽ हमरे मारैए लथार॥ हम सुना,
हम तोड़ि देबै झिक-झोड़ि देबै शाखा फल-फूल मचोड़ि देबै,
स्वार्थक छै जे जड़िआएल बृक्ष तकरा जड़िस हक कोड़ि देबै।
मनमे जे चिनगी सुनगि रहल, से कहियाधरि हम झाँपि सकब,
तें ई मन जहिया लहरि जेतै, तहिया खएतै धोविया पछाड़॥ हम सुना
३
चलैमन जगदम्बाक द्वारि चलैमन जगदम्बाक द्वारि।
सब दुःख हरती झोड़ी भरती, बिगड़ल देती सम्हारि॥
चलै मन...
मधु कैटभक डरे पड़एला जटिया स्वयं विधाता।
पूजन ध्यान बन्दना कएलनि कष्टहरु हे माता॥
बोधल हरि मारल मधु कैटभ बिधिकेँ कएल गोहारि।
चलै मन..
महिषासुरक त्राससँ धरती थर-थर काँपए लागल
छोड़ि अपन घर द्वारि देवता ऋषि मुनि जंगल भागल।
हुनका सबहक कष्ट हरि लेलनि महिषासुरकेँ मारि। चलै मन..
हुँ कारक उच्चरित शब्दसँ धुम्र गेल सुरधाम।
चण्ड-मुण्ड आ रक्तवीजकेँ मिटा देलनि माँ नाम।
शुम्भ-निशुम्भ मारि धरतीसँ दैत्य कएल निकटारि॥ चलै मन...
शशि कुज बुध गुरु शुक्र शनिश्रवर की दिनमणिक तारा।
सर, नर मुनि, गन्धर्व अप्सरा सबहक अहीँ सहारा।
हमरो नैया पार करु माँ, भबसँ दिय उबारि। चलै मन...
5 comments:
adbhut prastutiReplyDelete
गिद्दड़ सन सुटकओने नाङरि आगू पाछ जे छल करैत।ReplyDelete
जे भोर साँझ
bah
ee blog samanya aa gambhir dunu tarahak pathakak lel achhi, maithilik bahut paigh seva ahan lokani kay rahal chhi, takar jatek charchaa hoy se kam achhi.ReplyDelete
dr palan jha
sabh kavita nik lagalReplyDelete
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...


text:
कलकत्ता. दिल्ली मे मलंगिया नाट्य महोत्सवक बाद कलकतिया रंगकर्मी लोकनि
सेहो अपन अभिनय कला देखयबा हेतु तत्पर छथि. कलकतिया प्रवासी मैथिल हेतु
हर्खक समाद अछि जे कला मंदिरक कलाकुंजमे नगरक मैथिल सांस्कृतिक-साहित्यिक
संस्था मिथियात्री-झंकार द्वारा आगामी 6 जनवरी 2013 कें लोकप्रिय नाटककार
गुणानाथ झा द्वारा लिखित अप्रकाशित नाटक 'शेष नइ' केर मंचन कयल जायत.
प्रख्यात निर्देशक, गीतकार ओ अभिनेता शंभूनाथ मिश्र एहि नाटकक निर्देशन
करताह. एहि आयोजनमे मिथियात्री-झंकारक
अध्यक्ष प्रो.शंकर झा, उपाध्यक्ष ताराकन्त झा आ
साहित्यविद डॉ राम अह्लाद चौधरीक नाट्य-पुनर्जागरणमे अथक प्रयास
सराहनीय आ प्रशंसनीय अछि. ज्ञात हो जे मिथियात्रीक नाट्य गतिविधि रुकल छल. रंगमंचीय गतिविधि मे नव प्राण आओत से आस. (Report: भास्कर झा)


text:
प्रणब मुखर्जी
प्रणव कुमार मुखर्जी (बङ्गाली: প্রণব কুমার মুখোপাধ্যায়, जन्म: ११ दिसम्बर १९३५, पश्चिम बङ्गाल) एक राजनीतिज्ञ आ भारतक १३हम राष्ट्रपतिक रूपमे सेवा देनए अछि । ओ भारतीय राष्ट्रिय कांग्रेसके वरिष्ठ नेता छथि। नेहरू-गान्धी परिवारसँ हुनकर लऽगक सम्बन्ध रहल छन्हि। भारतीय राष्ट्रिय कांग्रेसके नेतृत्व वाला संयुक्त प्रगतिशील गठबन्धन हुनका अपन उम्मीदवार घोषित केलक। सोझ मुकाबलामे ओ अपन प्रतिपक्षी प्रत्याशी पिए सङ्गमा के हरेला। ओ २५ जुलाई २०१२ के भारतके तेरहम राष्ट्रपतिके रूपमे पद आओर गोपनीयताक शपथ लेलनि।
प्रारम्भिक जीवन[सम्पादन करी]
प्रणव मुखर्जीक जन्म पश्चिम बंगालके वीरभूम जिलेमें किरनाहर शहरके निकट स्थित मिराती गाँवके एक ब्राह्मण परिवारमें कामदा किंकर मुखर्जी आओर राजलक्ष्मी मुखर्जीके एतय भेल छल।
हुनकर पिताजी1920 सँ कांग्रेस पार्टीमें सक्रिय हुअके संग पश्चिम बंगाल विधान परिषदमें 1952 से 64 तक सदस्य आओर वीरभूम (पश्चिम बंगाल) जिला कांग्रेस कमेटीके अध्यक्ष रहि चुकल छलाह।[१] हुनकर पिता एगो सम्मानित स्वतन्त्रता सेनानी छलाह, जे ब्रिटिश शासनक खिलाफतके परिणामस्वरूप 10 वर्षो सँ बेसी जेलक सजा सेहो काटने छलाह।
प्रणव मुखर्जी सूरी (वीरभूम)के सूरी विद्यासागर कॉलेजमें शिक्षा प्राप्त केने छलाह, जे ओही समय कलकत्ता विश्वविद्यालय सँ सम्बन्धित छल।
कैरियर[सम्पादन करी]
कलकत्ता विश्वविद्यालय सँ ओ इतिहास आओर राजनीति विज्ञानमें स्नातकोत्तरके संग-संग कानूनक डिग्री हासिल केने छथि। ओ एगो वकील आओर कॉलेज प्राध्यापक सेहो रहि चुकल छथि। हुनका मानद डी.लिट उपाधि सेहो भेटल छनि। ओ पहिले एगो कॉलेज प्राध्यापकके रूपमें आओर बादमें एगो पत्रकारक रूपमें अपन कैरियर शुरू केलथि। ओ बाँग्ला प्रकाशन संस्थान देशेर डाक (मातृभूमि की पुकार) में सेहो काज केने छथि। प्रणव मुखर्जी बंगीय साहित्य परिषदके ट्रस्टी एवं अखिल भारत बंग साहित्य सम्मेलनके अध्यक्ष सेहो रहल छथि।[२]
निजी जीवन[सम्पादन करी]
बंगाल (भारत)में वीरभूम जिलाक मिराती (किर्नाहार) गाँवमें 11 दिसम्बर 1935 के कामदा किंकर मुखर्जी आओर राजलक्ष्मी मुखर्जीके घर जन्मे प्रणवक विवाह बाइस वर्षक आयुमें 13 जुलाई 1957 के शुभ्रा मुखर्जीके संग भेल छलैह। हुनकर दुगो बेटा आओर एगो बेटी - टोटल तीनगो बच्चा छनि। पढ़नाइ, बागवानी केनाइ आओर संगीत सुननाइ- तिने टा हुनकर व्यक्तिगत शौक छनि।
सन्दर्भ सामग्रीसभ[सम्पादन करी]
- ↑ विदेश मंत्रालय में रूपरेखा.
- ↑ "FM Pranab's first priority: Presenting budget 09-10 (page3)". Indian Express. May 23, 2009. http://www.indianexpress.com/news/fm-pranabs-first-priority-presenting-budget-0910/464858/3. अन्तिम पहुँच तिथि: 2009-05-23.